c: text/html

text:
Hingyon, Ifugao
Ti Hingyon ket maysa a maika-5 a klase nga ili iti probinsia ti Ifugao iti Filipinas.
Dagiti baranggay[urnosen | urnosen ti taudan]
Ti ili ti Hingyon ket nabingbingay a politikal iti 12 a barbaranggay.[2]
- Anao
- Bangtinon
- Bitu
- Cababuyan
- Mompolia
- Namulditan
- O-ong
- Piwong
- Poblacion (Hingyon)
- Ubuag
- Umalbong
- Northern Cababuyan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Ifugao". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 10 Hulio 2014.
- ^ a b Pakaammo ti Senso ti Filipinas idi 2015] (iti Ingles) naala idi Hunio 10, 2016
- ^ "Probinsia ti Ifugao". Datos ti Populasion ti Ili. Dibision ti Panagsukisok ti LWUA. Naala idi 10 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)

robotstxt: allowed

filter: keep


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Aramid 27:1-44
27 Ita idi naikeddeng nga aglayagkami nga agturong idiay Italia,+ inyawatda ni Pablo ken ti dadduma pay a balud iti opisial ti buyot a managan Julio iti bunggoy ni Augusto.2 Idi limmugankami iti barangay manipud Adrumeto a dandanin aglayag kadagiti lugar iti igid ti baybay iti distrito ti Asia, naglayagkami, a naikuyog kadakami ni Aristarco+ a taga Macedonia a naggapu idiay Tesalonica.3 Ket iti sumaganad nga aldaw simmangladkami idiay Sidon, ket ni Julio trinatona ni Pablo buyogen ti natauan a kinamanangngaasi+ ket pinalubosanna a mapan kadagiti gagayyemna ken mangtagiragsak iti panangasikasoda.+4 Ket idi nagluaskami manipud sadiay naglayagkami iti sidong ti malingdan ti Chipre, agsipud ta sumuba dagiti angin;5 ket nagdaliasatkami iti nawayang a baybay a nangnurnor iti Cilicia ken Pamfilia ket simmangladkami idiay Mira iti Licia.6 Ngem sadiay ti opisial ti buyot nakasarak iti barangay manipud Alejandria+ nga aglaylayag nga agturong idiay Italia, ket inlugannakami iti dayta.7 Idin, kalpasan ti adu nga aldaw a nainayad a panaglayag ken nakarigrigat nga idadateng idiay Cnido, agsipud ta ti angin saannakami a pinalubosan nga agtultuloy, naglayagkami iti sidong ti malingdan ti Creta idiay Salmone,8 ket iti nakarigrigat a panagparparaigidmi iti dayta dimtengkami iti maysa a lugar a maawagan Nasayaat a Sasangladan, nga iti asidegna ket siudad ti Lasea.9 Yantangay napalabasen ti adu a tiempo ket itan napeggaden ti agdaliasat agsipud ta uray ti panagayunar [iti aldaw ti panangabbong+] naglabasen, nangirekomenda ni Pablo,10 a kunkunana kadakuada: “Lallaki, makitak a ti panagdaliasat mamataudto iti dadael ken dakkel a pukaw saan laeng nga iti karga ken iti barangay no di ket kadagiti kararuatayo pay.”+11 Nupay kasta, ti opisial ti buyot impangagna ti piloto ken ti makinkukua iti barko imbes a ti bambanag a kinuna ni Pablo.12 Ita gapu ta ti sasangladan saan a mainugot a pagpalabasan iti kalam-ekna, imbalakad ti kaaduan nga aglayagda manipud sadiay, ta kitaenda no makagtengda uray kasano idiay Fenix tapno agpalabasda iti kalam-ekna, maysa a sasangladan iti Creta nga aglukat a sumango iti amianan a daya ken iti abagatan a daya.13 Mainayon pay, idi a ti abagat pimmul-oy iti nakapsut, impagarupda a kasla naitungpaldan ti panggepda, ket inngatoda ti angkla ket rinugianda ti nagparparaigid iti asideg ti takdang ti Creta.14 Nupay kasta, kalpasan ti saan unay a nabayag, maysa a nadawel unay nga angin+ a maawagan Euroaquilo ti simmalapon iti dayta.15 Gapu ta sidadawel a naringbawan ti barangay ket saanna a kabaelan a subaen ti angin, timmulokkami ket naisurotkami.16 Ita nagdaliasatkami iti sidong ti malingdan ti maysa a bassit nga isla a maawagan Cauda, ket kaskasdi a nganngani saanmi a matngelan ti bilog+ idiay kutit.17 Ngem kalpasan ti panangisagpatda iti dayta rinugianda ti nagusar kadagiti pangtulong tapno patibkeren ti sirok ti barangay; ket gapu ta amakenda ti maisadsad idiay Sirte, imbabada ti alikamen a paglayag ket iti kasta nayanudda.18 Kaskasdi gapu ta sidadawel nga iyallo-allonnakami ti nadawel a bagyo, iti sumaruno nga aldaw rinugianda a palag-anan+ ti barko;19 ket iti maikatlo nga aldaw, babaen kadagiti bukodda nga ima, impalladawda ti aruaten ti barangay.20 Itan, idi a ti init wenno uray dagiti bituen saanda a nagparang iti adu nga aldaw, ket agtaltalinaed kadakami ti saan a bassit a nadawel a bagyo,+ isuamin a namnamami a maisalakan nangrugin a matungday iti kamaudianan.21 Ket kalpasan ti nabayagen a di pampannangan, iti kasta timmakder ni Pablo iti tengngada+ ket kinunana: “Lallaki, pudno unay a rebbeng koma a sinurotyo ti balakadko ket saankayo koma a naglayag manipud Creta ken nagpasar itoy a dadael ken pukaw.+22 Kaskasdi, ita irekomendak nga agragsakkayo, ta awanto ti mapukaw nga uray maysa a kararua kadakayo, no di laeng ti barangay.23 Ta iti daytoy a rabii nagtakder iti asidegko ti maysa nga anghel+ ti Dios a makinkukua kaniak ken pangipapaayak iti sagrado a panagserbi,+24 a kunkunana, ‘Dika agbuteng, Pablo. Masapul nga agtakderka iti saklang ni Cesar,+ ket, adtoy! ti Dios sibubulos nga impaayna kenka amin dagidiay makipaglaylayag kenka.’25 Gapuna agragsakkayo, lallaki; ta mamatiak iti Dios+ a maaramidto nga apagpag-isu kas iti naibaga kaniak.26 Nupay kasta, masapul a maisadsadtayo iti igid ti maysa nga isla.”+27 Itan idi dimteng ti maikasangapulo ket uppat a rabii ken mayallo-allonkami nga agsublisubli iti baybay ti Adria, iti tengnga ti rabii rinugian nga ipapan dagiti lumalayag nga umas-asidegda iti maysa a daga.28 Ket tinukodda ti kaadalem ket nasarakanda a duapulo a deppa; gapuna nagpatuloyda iti saan unay nga adayo ket tinukodda manen ket nasarakanda a sangapulo ket lima a deppa.29 Ket gapu iti panagbuteng a maisadsadkami iti sadinoman kadagiti bato, nangitapuakda iti uppat nga angkla manipud iti kutit ket kinalkalikagumanda a bumigat koman.30 Ngem idi a dagiti lumalayag rinugianda nga inkagumaan ti agtalaw manipud iti barangay ket imbabada ti bilog idiay baybay nga aginkukunada a panggepda nga ipababa dagiti angkla manipud iti purua,31 kinuna ni Pablo iti opisial ti buyot ken kadagiti soldado: “Malaksid no dagitoy a lallaki agtalinaedda iti barangay, saankayo a maisalakan.”+32 Iti kasta dagiti soldado pinugsatda dagiti tali ti bilog+ ket binay-anda a matnag.33 Itan idi dandanin bumigat inrugi ni Pablo a paregtaen ti isuamin a manganda, a kunkunana: “Ita ti maikasangapulo ket uppat nga aldaw nga agbambantaykayo ken agtultuloy nga awan taraonyo, nga awan a pulos ti impaunegyo.34 Gapuna paregtaenkayo a mangan, ta agpaay daytoy iti pagimbagan ti kinatalgedyo; ta awanto ti mapukaw uray maysa a buok+ iti ulo ti siasinoman kadakayo.”35 Kalpasan a naisaona daytoy, nangala met iti tinapay, nagyaman+ iti Dios iti sanguananda amin ket pinispisina ket rinugianna ti mangan.36 Iti kasta naay-ayatanda amin ket nangrugida a nangan.37 Ita, ti dagupna amin, dua gasut pitopulo ket innemkami a kararua iti barangay.38 Idi napnekdan iti taraon, inrugida a palag-anan+ ti barangay babaen ti panagitapuakda iti trigo idiay baybay.39 Kamaudiananna idi bimmigaten, saanda a mailasin ti daga ngem makitkitada ti maysa a luek nga addaan aplaya, ket iti daytoy determinadoda, no mabalinanda, nga isadsad+ ti barangay.40 Gapuna, idi pinugsatda dagiti angkla, binay-anda a matinnagda iti baybay, bayat a winarwarda ti galgalut dagiti pangtimon a gaud ket, kalpasan nga impangatoda ti makinsango a layag iti angin, nagturongda iti aplaya.41 Idi nakadap-awda iti baknad nga agsinnumbangir a sabsabuagan ti baybay, insadsadda ti barko ket nailumlom ti puruana ket nagtalinaed a di makagaraw, ngem ti kutit nangrugi a nalasanglasang a sidadawel.+42 Gapu itoy determinado dagiti soldado a mangpapatay kadagiti balud, tapno awan ti asinoman nga aglangoy nga umadayo ket aglibas.43 Ngem ti opisial ti buyot tinarigagayanna nga iyeg a sitatalged ni Pablo ket pinawilanna ida iti panggepda. Ket binilinna dagidiay makabael nga aglangoy a tumapuakda iti baybay ket umunada a sumang-at iti daga,44 ket ti dadduma aramidenda ti kasta, ti sumagmamano ket kadagiti tabla ken ti sumagmamano ket iti dadduma a bambanag manipud iti barangay. Ket iti kasta napasamak a ti isuamin naiyeg a sitatalged iti daga.+


text:
Dagiti sumaganad nga Atleta ti nakagun-od ti pammadayaw nangruna iti Taekwondo: Althea May Tuguinay – Silver; Kaye Joan Valledor – Bronze; Aleya Alexis Sandi – Bronze; Ysaganee Savella – Pomsae. Nakaala met ti puesto ni Jhayvee Manuel ti Reppa-ac Elementary School, Cabugao, Ilocos Sur iti pakontes ti National Science ket nagpaay a Coach-na ni Ms. Agnes Yacap.
Innayon ni Mr. Ubaldo a saan a paudi dagiti umaayam iti ili a Cabugao, Ilocos Sur iti nadumaduma a tay-ak ti Sports a maang-angay. # (Web In-Action)


text:
Ti pannakaangay ti Nasantuan a Misa ket binulan a maar-aramid ditoy Munisipio a kas pangitandudo ti Pamilia-LGU iti naespirituan a paset ti panagserbisioda ken panangipaayda iti panagyaman iti naruay a parabur nga it-ited ti Apo a Namarsua iti sapasap. # (Web In-Action)
Wednesday, October 5, 2016
HOLY MASS, NAARAMID PARA ITI BULAN TI OKTUBRE 2016
Cabugao, Ilocos Sur – Naaramid ti Binulan a Misa ti Pamilia-LGU Cabugao idi Oktubre 4, 2016 babaen iti panangannong ni Rev. Fr. Felix Costales, Parish Priest, St. Mark the Evangelist, Cabugao, Ilocos Sur nga inatendaran dagiti kameng ti Pamilia LGU-Cabugao babaen iti liderato ni Mayor Josh Edward S. Cobangbang. Naaramid ti panagtataripnong dagiti nakimisa iti uneg ti SB-ABC Hall.
Ti pannakaangay ti Nasantuan a Misa ket binulan a maar-aramid ditoy Munisipio a kas pangitandudo ti Pamilia-LGU iti naespirituan a paset ti panagserbisioda ken panangipaayda iti panagyaman iti naruay a parabur nga it-ited ti Apo a Namarsua iti sapasap. # (Web In-Action)
Ti pannakaangay ti Nasantuan a Misa ket binulan a maar-aramid ditoy Munisipio a kas pangitandudo ti Pamilia-LGU iti naespirituan a paset ti panagserbisioda ken panangipaayda iti panagyaman iti naruay a parabur nga it-ited ti Apo a Namarsua iti sapasap. # (Web In-Action)
Posted by Bayan ng Cabugao, Ilocos Sur at 8:59 AM
Subscribe to: Post Comments (Atom)


text:
Alicia, Isabela
Ti Alicia ket maysa a primera klase nga ili iti probinsia ti Isabela iti Filipinas.
Dagiti baranggay[urnosen | urnosen ti taudan]
Ti ili ti Alicia ket nabingbingay a politikal iti 34 a barbaranggay.[2]
- Amistad
- Antonino (Poblacion)
- Apanay
- Aurora
- Bagnos
- Bagong Sikat
- Bantug-Petines
- Bonifacio
- Burgos
- Calaocan (Poblacion)
- Callao
- Dagupan
- Inanama
- Linglingay
- M.H. del Pilar
- Mabini
- Magsaysay (Poblacion)
- Mataas na Kahoy
- Paddad
- Rizal
- Rizaluna
- Salvacion
- San Antonio (Poblacion)
- San Fernando
- San Francisco
- San Juan
- San Pablo
- San Pedro
- Santa Cruz
- Santa Maria
- Santo Domingo
- Santo Tomas
- Victoria
- Zamora
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Isabela". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Isabela". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Friday, April 7, 2017
GRADUATION CEREMONIES TI ABRIL 7, INDAULUAN TI CABUGAO SOUTH & NORTH CENTRAL SCHOOL
Cabugao, Ilocos Sur – Naaramid ti Graduation Ceremony and Recognition Rites ti 19 a pageskuelaan (18 nga Elementaria ken 1 a Primaria) iti Cabugao DepEd District iti Abril 7, 2017 nga indauluan dagiti dadakkel a pageskuelaan ti Elementaria iti Poblasion a kas iti Cabugao South Central School ken iti Cabugao North Central School babaen iti sangsangkamaysa a Tema: “Sabay-sabay na Hakbang Tungo sa Maunlad na Kinabukasan”.
Maibatay iti eskediul a binukel ti Cabugao DepEd District, tallo nga aldaw ti naiyeskediul a pannakaangay ti Graduation/Completion Ceremonies: immuna a naangay ti Closing Exercises idi Abril 5, 2017 idiay Salomague Elementary School; simmaganad dagiti pageskuelaan iti Abril 6, 2017 idiay Turod Elementary School; Maradodon Elementary School; Aragan E/S; Catucdaan E/S; Reppa-ac E/S; ken ti Nagsantaan Primary School.
Kabayatanna, 14 a pageskuelaan ti nag-Graduation Ceremonies iti kabigatan ti Abril 7, 2017.
Kangrunaan a nangited ti Confirmation of Graduates dagiti nagturpos da Public Schools District Supervisor Dr. Consesa T. Rumias, Ed. D. ken ni Mr. Rodel P. Suniega, Principal ti Turod Elementary School kadagitoy a pagadalan a kagiddan ti itutulongda a nangited kadagiti Certificates kadagiti nagturpos ken panagmensahe ti District Supervisor.
Kamalman ti Abril 7, 2017, naituloy ti Closing Exercises iti pagadalan ti Namruangan Elementary School; naggiddan ti oras ti Pila Elementary School ken ti Pug-os Elementary School; ken naudi nga eskediul ti Arnap Elementary School ken ti Caset Primary School iti dayta nga aldaw.
Paset ti Graduation Ceremonies iti Reading of the Message of the DepEd Secretary, Honorable Leonor Magtolis Briones ken ni Mr. Jorge M. Reinante, Division Superintendent ti DepED Ilocos Sur. # (Web In-Action)
Posted by Bayan ng Cabugao, Ilocos Sur at 1:14 PM
Subscribe to: Post Comments (Atom)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Isaias 48:1-22
48 Denggem daytoy, O balay ni Jacob, dakayo a mangpampanagan iti bagbagiyo iti nagan ti Israel+ ken naggapu iti mismo a dandanum ti Juda,+ dakayo nga agsapsapata babaen iti nagan ni Jehova+ ken mangdakdakamat uray ti maipapan iti Dios ti Israel,+ saan nga iti kinapudno ken saan nga iti kinalinteg.+2 Ta pinanagananda ti bagbagida kas naggapu iti nasantuan a siudad,+ ket iti Dios ti Israel nagsadagda,+ Jehova ti buybuyot ti naganna.+3 “Dagiti immuna a bambanag imbagak manipud a mismo iti dayta a tiempo, ket rimmuarda manipud iti bukodko a ngiwat, ket impangpangngegko ida.+ Dagus a nagtignayak, ket natungpal ti bambanag.+4 Gapu ta pagaammok a natangkenka+ ket ti lengngesmo landok a binggas+ ket ti mugingmo gambang,+5 imbagbagak met kenka manipud iti dayta a tiempo. Sakbay a dumteng dayta, impangngegko kenka,+ tapno saanmo a maikuna, ‘Inaramid ida ti bukodko nga idolo, ket imbilin ida ti bukodko a kinitikitan a ladawan ken ti bukodko a sinukog a ladawan.’+6 Nangngegmo.+ Kitaem amin dayta.+ No maipapan kadakayo, saanyonto aya nga ibaga dayta?+ Nangipangngegak kenka iti baro a bambanag manipud iti agdama a tiempo, ti mismo a bambanag a naidulin a silalasin, a saanmo a naammuan.+7 Iti agdama a tiempo masapul a maparsuada, ket saan a manipud iti dayta a tiempo, uray ti bambanag a sakbay ita nga aldaw saanmo a nangngegan, tapno saanmo a maikuna, ‘Adtoy! Naammuakon ida.’+8 “Mainayon pay, saanmo a nangngegan,+ saanmo met a naammuan, saan met a naluktan ti lapayagmo manipuden iti dayta a tiempo. Ta pagaammok unay a di bumurong a nakilanglangenka a sigugulib,+ ket naawaganka iti ‘managsalungasing manipud iti tian.’+9 Maipagapu iti naganko igawidkonto ti ungetko,+ ket maipaay iti pannakaidaydayawko medmedakto kenka ti bagik tapno awan koma ti pananggessat kenka.+10 Adtoy! Ginugoranka, ngem saan nga iti porma ti pirak.+ Pinilika iti pagtunawan nga urno ti rigat.+11 Maipagapu kaniak a mismo, maipagapu kaniak a mismo agtignayakto,+ ta kasano nga ipalubos ti maysa a matabbaawan ti bagina?+ Ket ti bukodko a dayag saankonto nga ited iti asinoman a sabali.+12 “Imdengannak, O Jacob, ken sika Israel nga inayabak. Siak met laeng Daydiay.+ Siak ti umuna.+ Mainayon pay, siak ti maudi.+13 Mainayon pay, ti bukodko nga ima insaadna ti pamuon ti daga,+ ket ti bukodko a makannawan nga ima inyunnatna ti langlangit.+ Ay-ayabak ida, tapno agtalinaedda a sitatakder a sangsangkamaysa.+14 “Maummongkayo a sangsangkamaysa, dakayo amin, ket denggenyo.+ Siasino kadakuada ti nangibaga kadagitoy a banag? Isu inayat ni Jehova a mismo.+ Aramidennanto no ania ti pakaragsakanna iti Babilonia,+ ket ti bukodna a takiag addanto kadagiti Caldeo.+15 Siak—siak sinaok. Mainayon pay, isu inawagak.+ Isu inyegko, ket addanto panamagballigi iti dalanna.+16 “Umasidegkayo kaniak. Denggenyo daytoy. Manipud iti pangrugian saanak a pulos nagsao iti lugar a paglemmengan.+ Manipud iti tiempo ti pannakapasamakna addaakon sadiay.”Ket ita imbaonnak ti Soberano nga Apo Jehova, ti mismo nga espirituna.+17 Daytoy ti kinuna ni Jehova, ti Manangsakam,+ Daydiay Santo ti Israel:+ “Siak, ni Jehova, ti Diosmo, Daydiay mangisursuro kenka tapno magunggonaam ti bagim,+ Daydiay mangpappapagna kenka iti dalan a rebbeng a pagnaam.+18 O no koma laeng pudno nga ipangagmo dagiti bilinko!+ Iti kasta ti talnam agbalin a kas iti maysa a karayan,+ ket ti kinalintegmo kas kadagiti dalluyon ti baybay.+19 Ket ti putotmo agbalin a kasla iti darat, ket dagiti kaputotan manipud iti makin-uneg a paspasetmo kas kadagiti binukel dayta.+ Ti nagan ti maysa saan a magessat wenno mapukaw manipud iti sanguanak.”+20 Rummuarkayo manipud Babilonia!+ Agtalawkayo kadagiti Caldeo.+ Isaritayo babaen a mismo iti timek ti narag-o nga ikkis, ipangngegyo daytoy.+ Pagwarasenyo dayta agingga iti ungto ti daga.+ Kunaenyo: “Ni Jehova sinakana ni adipenna a Jacob.+21 Ket saanda a nawaw+ idi pinapagnana ida uray kadagiti walangwalang a disso.+ Ti danum manipud iti bato pinagayusna maipaay kadakuada, ket pinisina ti maysa a bato tapno agbaresbes ti danum.”+22 “Awan ti talna,” kinuna ni Jehova, “maipaay kadagidiay nadangkes.”+


text:
Rehion ti Bicol
Ti Rehion ti Bicol wenno Kabikolan ket maysa kadagiti rehion iti Filipinas a mangsaksakup iti maaw-awagan iti Peninsula ti Bicol iti abagatan-a-dumaya a pungto ti isla ti Luzon. Addan iti 6 a probinsia, ti Albay, Camarines Norte, Camarines Sur, Catanduanes, Masbate, ken Sorsogon. Bikol ti kangrunaan a pagsasao iti rehion ket dagiti komersial ken pinansial a sentrona ket dagiti siudad ti Naga ken Legazpi. Ti met laeng Legazpi ti agpapay a kas rehional a sentro ti Kabikolan.
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text:
Paset daytoy ti katulagan a pinirmaan ti nasao a banko nga imbagian ti chairman daytoy a ni Carlos Dominguez ken ti gobierno babaen ken ni Department of Transportation Secretary Arthur Tugade.
Kinuna ni Dominguez a paset daytoy ti plano ti administrasion ni Presidente Duterte a mamagbalin a moderno kadagiti 220,000 a dyip a para publiko iti sibubukel a pagilian, kas paset ti gannuat ti gobierno a mangipaay iti nataltalged a sistema ti transportasion para kadagiti biahero bayat ti itutulong met ti gobierno a mangkontrol iti epekto ti climate change.
(Naipablaak iti Bannawag, Mayo 15, 2017 a bilang.)


text:
Leadership training iti Bantik National High School
Ni CELSO LITAWEN JR.
www.nordis.net
BAGUIO CITY — Idi Hulyo 22, 2017 ket adda iti nairamid nga leadership training seminar (LTS) a tinabunuan ti 17 nga estudyante manipud grade 7 inggana grade 11 idiay Bantik National High School, Barangay Dalupirip, Munisipyo ti Itogon, babaen iti panagtinulong iti Cordillera Disaster Response and Development Services inc (CorDis RDS Inc.), maysa nga non-government organization (NGO) ken Billeg ken Urnos ti Agtutubo y Benguet (BUDAY), maysa nga organisasiyon dagiti kabataan iti probinsiya ti Benguet.
Gandat ti aktibidad nga pangatuen iti potential dagiti estudyante tapno iti kasta ket agbalin dan to a nalaing ken nasayaat a mangidadaulo. Nayon na, panggep na daytoy nga aktibidad nga ipakaawat ti pangkabuklan a kinapateg ti organisasiyon ken ipaamiris dagiti isyu nga agraraira a sagsagrapen dagiti kabataan a nailyan a minorya.
Kalaksidan ti panangidaulo a topiko ket nainayon metlang ti panangisuro ti usto a panagsao (public speaking) iti sangwanan ti publiko tapnu iti kasta ket mabukkel ti kompiyansa dagiti estudyante. Maysa ti panagsao a ramen ti nasirib a mangidadaulo.
Maysa a paset iti aktibidad, tunggal maysa ket napan nagsurat iti blackboard no anya kadi ti rumbeng a galad iti maysa nga mangidadaulo, adda nangisurat iti commanding, nalaing nga mangiguia, nagaget ken nasirib.
“Mayat ta adda iti kastoy nga aktibidad a nayon a pagadalan malaksid kadagiti masursuro iti iskwelaan, sapay kuma ta makaumay kayo sadiay ayan mi a lawiguen a mangiyarmid iti kastoy nga aktibidad” kinuna ni Noraine, maysa a studyante iti nasao nga ekwelaan. # nordis.net


text:
Friday, April 1, 2016
69TH CLOSING EXERCISES TI SALOMAGUE E/S, NAANGAY
Cabugao, Ilocos Sur – Naangay ti 69th Closing Exercises ti Salomague Elementary School nga idauluan ni Mr. Ronel M. Ubaldo, Head Teacher III iti Marso 31, 2016 babaen iti Tema: “Kabataang Mula sa K to 12, Tagapagdala ng Kaunlaran sa Bansang Pilipinas”.
Kalpasan ti Doxology ken Pambansang Awit, nangipaay ti Welcome Address ni Jerwin A. Paiste, Class Salutatorian 2016.
Kalpasan ti Welcome Song a napauluan: “I Can”, impresentar ni Mrs. Imelda A. Quinsaat, Class Adviser dagiti naggraduar: 26 Boys ken 11 a Girls. Petition for Confirmation of the Candidates for Graduation ni Mr. Ronel M. Ubaldo, Head Teacher III, Salomague E/S.
Kinompirmar ida ni Mr. Meneleo B. Palma, MAPEH Supervisor ti DepED Ilocos Sur.
Naibasa ti Mensahe ni DepED Secretary Bro. Armin A. Luistro FSC.
Naisaganad ti Pinning of Ribbons to the Graduates by their Parents ken Distribution of Certificates babaen iti panangidaulo ni MAPEH Supervisor Meneleo B. Palma.
Nagpaay a Guest of Honor and Speaker ni Mrs. Maricel Serrano Ascado, Class Salutatorian, Class 1999 ket trinatarna ti kinapateg ti adal a gun-oden dagiti agturpos tapno maibagayda ti kabaelanda iti dumurdur-as a sistema ti Edukasion.
Naited ken ni Ms. Ascado ti Certificate of Appreciation babaen kadagiti Teaching Staff ti Salomague ES nga idauluan ni Mr. Ronel M. Ubaldo.
Naisaruno ti Pinning of Ribbons to Honor Graduates babaen kadagiti Nagannak/Guardians ken iti Presentation of Awards and Medals to Top Honor Graduates by Donors.
Naaramid pay ti Pinning of Ribbons to the Marching Band Graduates. Naited dagiti Awards ken Medals kadagiti Honor Graduates babaen kadagiti Donors.
Naited pay dagiti Special Awards ken Certificates kadagiti naggraduar babaen met laeng kadagiti Donors. Kalpasanna, naited dagiti Recognition of Honor Pupils kadagiti Undergraduate manipud iti Kindergarten agingga iti Grade VI.
Iti Closing Remarks, pinagyamanan ni Mr. Ronel M. Ubaldo, Head Teacher III iti panagballigi ti programa babaen iti natunos a panagkakammayet dagiti mangisursuro ken ti PTA nga idauluan ni Mr. Epifanio Salarzon.
Nasangaili pay da Mr. Rodel P. Suniega, Principal I, Turod E/S; Former District Supervisor Mr. Rudy S. Vallejo ken dagiti Opisiales ti Barangay Salomague ken ti PTA iti nadakamat a barangay. # (Web In-Action)
Posted by Bayan ng Cabugao, Ilocos Sur at 7:30 AM
Subscribe to: Post Comments (Atom)


text:
INTERBIU | PAOLA CHIOZZI
No Apay a Mamati iti Dios ti Maysa a Biochemist
Nasuroken a 20 a tawen a molecular biologist ni Dr. Paola Chiozzi iti University of Ferrara iti Italy. Ininterbiu ti Agriingkayo! maipapan iti siensia ken iti pammatina.
Mabalin kadi nga ibagam ti nalikudam?
Maysa idi a sapatero ni tatangko, ken agtartrabaho met ni nanangko iti taltalon. Ngem kayatko idi ti agbalin a sientista. Pagsidsiddaawak dagiti nagpipintas a sabong, tumatayab, ken insekto iti aglawlaw ti pagtaenganmi. Panagkunak ket inaramid dagita ti maysa a nalalaing ngem iti tao.
Nagtultuloy kadi a namatika nga adda Namarsua?
Saan. Kinapudnona, pinagduaduaak ti kaadda ti Dios idi ubingak pay. Bigla ngamin a natay ni Tatang gapu iti atake ti puso, isu a napanunotko, ‘Apay a ti Namarsua iti nakaad-adu a nagpipintas a banag ipalpalubosna ti panagsagaba ken ipapatay?’
Nakatulong kadi ti panagadalmo iti siensia tapno masungbatan dayta?
Idi damo, saan. Idi maysaakon a molecular biologist, inadalko ti ipapatay—ti normal ken nakaprograma nga ipapatay dagiti selula a mangbukel iti bagitayo. Naiduma unay dayta iti di kontrolado nga ipapatay ti selula nga agresulta iti inflammation ken gangrena. Kadagiti laeng kallabes a tawtawen a medio naginteres dagiti sientista iti daytoy a proseso uray no nagpateg dayta iti salun-attayo.
Apay a nagpateg ti nakaprograma nga ipapatay dagiti selula?
Ti ngamin bagitayo ket buklen ti trinilion a nagbabassit a selula. Dandani amin dagita ket masapul a matay ken masukatan. Agduduma ti kaatiddog ti biag ti tunggal kita ti selula. Adda dagiti masukatan iti kada sumagmamano a lawas, ken iti kada sumagmamano met a tawen ti dadduma. Ti nakaprograma nga ipapatay dagiti selula iti bagitayo ket masapul nga eksakto a masurot tapno agtalinaed a balanse ti ipapatay ken itataud dagiti selula.
Ania ti mabalin a mapasamak no saan a masurot dayta?
Ipakita ti dadduma a panagadal a no saan a matay dagiti selula iti naituding a tiempoda, mabalin nga agresulta dayta iti rheumatoid arthritis wenno kanser. Ngem no matay dagiti selula sakbay iti naituding nga ipapatayda, mabalin nga agresulta dayta iti Parkinson’s disease wenno Alzheimer’s disease. Mainaig ti panagadalko iti panangsapul kadagiti pamay-an a mangagas kadagita a sakit.
Ania ti epektona kenka ti panangadalmo iti ipapatay ti selula?
Kinaagpaysuanna, nariribukanak. Nalawag a daytoy a nakaskasdaaw a proseso ket dinisenio ti maysa a mangayat nga agbalintayo a nasalun-at. Ngem saan pay a nasungbatan ti saludsodko nga, Apay nga agsagsagaba ken matmatay dagiti tattao? Diak nakasarak iti sungbat.
Ngem kombinsidokan a nadisenio ti sistema ti nakaprograma nga ipapatay ti selula.
Wen. Ti kinarikut ti intero a proseso ket makakulkol iti utek. Ngem ipakita dayta a kinaeksakto ken kinabalanse ti nagpaiduma a sirib. Kombinsidoak a sirib dayta ti Dios. Agar-aramatak iti napipigsa a mikroskopio a mangadal iti nagadu a komplikado a mekanismo a mangkonkontrol iti dayta a proseso. Dadduma a mekanismo ti mabalin a mangtignay iti mangdadael a proseso iti sumagmamano a segundo no kasapulan. Makiraman dagiti selula iti bukodda a pannakadadael. Nagsayaat ti pannakadisenio ti proseso isu a makapaamanga la unay dayta.
Talaga a posible ti biag nga agnanayon tangay dandani amin a selula ket regular a masuksukatan
Adda dagiti saludsodmo maipapan iti Dios ken iti panagsagaba. Kasano a nasungbatan dagita?
Idi 1991, adda dua a Saksi ni Jehova nga immay iti balaymi ket dinamagko kadakuada no apay a mataytayo. Impakitada kaniak ti sungbat ti Biblia: “Babaen iti maysa a tao simrek ti basol iti lubong ken ti ipapatay babaen iti basol.” (Roma 5:12) Nagbiag koma nga agnanayon ti immuna a tao no dina sinukir ti Dios. Dagus a napanunotko a maitunos dayta iti naammuak iti panagsukimatko. Kinapudnona, nalawag kaniak a saan a pinanggep ti Dios a matay ti tao. Talaga a posible ti biag nga agnanayon tangay dandani amin a selula ket regular a masuksukatan.
Ania ti nakakombinsiram a ti Biblia ket Sao ti Dios?
Naammuak ti ibagbaga ti Biblia maipapan iti Dios iti Salmo 139:16: “Dagita matam nakitada uray pay ti maisiksikog a bagik, ket iti librom naisurat dagiti amin a pasetna.” Kas maysa a biochemist, ad-adalek dagiti impormasion iti gene a naisurat kadagiti selulatayo. Kasano nga ammo idi ti salmista ti maipapan iti kasta nga impormasion? Bayat nga immadu ti nasursurok iti Biblia, ad-adda met a nakombinsirak a dayta ket Sao ti Dios.
Ania ti nakatulong kenka a mangtarus iti isursuro ti Biblia?
Maysa kadagiti Saksi ni Jehova ti nangyadal kaniak iti Biblia ket naammuak met laengen no apay nga ipalpalubos ti Dios ti panagsagaba. Naadalko met ti ibagbaga ti Biblia a panggep ti Dios nga “alimonennanto ni patay iti agnanayon.” (Isaias 25:8) Nalakanto laeng para iti Namarsua kadatayo a pagbalinen a perpekto ti panagandar dagiti nakaskasdaaw a sistema ti bagitayo tapno makapagbiagtayo iti agnanayon.
Kasanom a nausar ti pannakaammom iti Biblia a nangtulong iti sabsabali?
Idi 1995, nagbalinak a maysa kadagiti Saksi ni Jehova. Sipud idin, inusarko ti amin a gundaway a mangiranud kadagiti naadalko iti Biblia. Kas pagarigan, maysa a katrabahuak ti napalalo ti leddaangna idi nagpakamatay ni adingna. Isursuro ti relihionna a saan a pulos pakawanen ti Dios dagiti nagpakamatay. Ngem impakitak kenkuana ti kari ti Biblia a namnama a panagungar. (Juan 5:28, 29) Naliwliwa unay a nakaammo a maseknan kadatayo ti Namarsua. Kadagiti kasta a kanito, mariknak a ti panangiranud kadagiti kinapudno ti Biblia ket mangyeg kaniak iti dakdakkel a pannakapnek ngem iti mismo a siensia!


text:
Kasano Kaagpayso ti Relasionmo ken Jehova?
“Umadanikayo iti Dios, ket isu umadaninto kadakayo.”—SANT. 4:8.
1. Apay a nasken a pagtalinaedentayo a natibker ti relasiontayo ken Jehova?
MAYSAKA kadi a dedikado ken bautisado a Saksi ni Jehova? No kasta, adda nagpateg a banag nga ik-ikutam—ti personal a relasionmo iti Dios. Ngem pakpakapuyen dayta ti lubong ni Satanas ken ti mismo a kinaimperpektotayo. Maipaspasango ti amin a Kristiano iti dayta a narigat a kasasaad. No kasta, nasken a pagtalinaedentayo a natibker ti relasiontayo ken Jehova.
2. Kasanotayo a mapatibker ti relasiontayo ken Jehova?
2 Kasano kaagpayso ti relasionmo ken Jehova? Kayatmo kadi a pagbalinen a natibtibker dayta? Ibaga ti Santiago 4:8 ti masapul nga aramidem: “Umadanikayo iti Dios, ket isu umadaninto kadakayo.” Bayat nga ikagumaantayo ti umadani iti Dios, umadani met isuna kadatayo. No itultuloytayo nga aramiden dayta, tumibker a tumibker ti relasiontayo ken Jehova. Kas resultana, agbalin a napaypayso kadatayo dayta a relasion. Maaddaantayo met iti panagtalek a kas iti panagtalek ni Jesus idi kinunana: “Daydiay nangibaon kaniak napudno [wenno, napaypayso], ket . . . Isu am-ammok.” (Juan 7:28, 29) Ngem ania dagiti mabalinmo nga aramiden tapno sumingedka ken Jehova?
3. Kasanotayo a makisarita ken Jehova, ken kasano met a makisarita kadatayo?
3 Nagpateg ti kanayon a pannakisarita ken Jehova tapno sumingedtayo kenkuana. Ngem kasanom a maaramidan dayta? Panunotem daytoy: Kasanoka a makisarita iti gayyemmo nga agnanaed iti adayo? Nalabit kanayon nga agsinnurat wenno agtinnawagkayo. Makisarsaritaka ken Jehova babaen ti kanayon a panagkararagmo kenkuana. (Basaen ti Salmo 142:2.) Ket palpalubosam met a makisarita kenka no regular a basaem ti naisurat a Saona ken utobem dayta. (Basaen ti Isaias 30:20, 21.) Usigentayo ngarud no kasano a mapatibker ti relasiontayo ken Jehova babaen iti daytoy a komunikasion. Iti kasta, agbalin nga ad-adda a napaypayso ti relasiontayo kenkuana.
PANAGADAL ITI BIBLIA—MAKISARSARITA KENKA NI JEHOVA
4, 5. Kasano a makikomkomunikar kenka ni Jehova babaen ti naisurat a Saona? Mangted iti pagarigan.
4 Ammotayo a ti Biblia ket mensahe ti Dios para iti amin a tao. Ngem matulongannaka kadi met ti Biblia nga umadani ken Jehova? Wen. Bayat ti regular a panagbasa ken panagadalmo iti Biblia, usigem no ania ti reaksionmo iti basbasaem ken panunotem no kasano a mayaplikarmo dayta. Iti kasta, palpalubosam ni Jehova a makisarita kenka babaen ti Saona. Daytoy ti mangpasinged iti relasionmo kenkuana.—Heb. 4:12; Sant. 1:23-25.
5 Kas pagarigan, basaem ken utobem ti kinuna ni Jesus nga “isardengyo ti agurnong maipaay iti bagbagiyo kadagiti gameng iti daga.” No makitam a naipamaysan ti biagmo iti panagserbim ken Jehova, mariknam a maay-ayo kenka. Ngem no mabigbigmo a kasapulan a pasimpliem ti biagmo ken ad-adda pay nga ipamaysam ti panagserbim, kaipapananna a tultulongannaka ni Jehova a mangilasin iti kasapulan a parang-ayem tapno sumingedka kenkuana.—Mat. 6:19, 20.
6, 7. (a) Ania ti epekto ti panagadaltayo iti Biblia iti ayattayo ken Jehova ken iti ayatna kadatayo? (b) Ania koma ti kangrunaan a panggep ti personal a panagadaltayo?
6 Ti panagadal iti Kasuratan saanna laeng nga ipakita dagiti masapul a parang-ayentayo iti naespirituan. Paunegenna met ti apresasiontayo iti kinadungngo ni Jehova, a dayta ti pakatignayantayo nga ad-adda pay a mangayat kenkuana. Ken bayat nga umun-uneg ti ayattayo iti Dios, ad-adda met nga ayatennatayo, iti kasta tumibker ti relasiontayo kenkuana.—Basaen ti 1 Corinto 8:3.
7 No kayattayo ti suminged ken Jehova, masapul nga umiso ti panggep ti panagadaltayo iti Saona. Kinuna ni Jesus: “Daytoy kaipapananna ti agnanayon a biag, ti pananggun-odda iti pannakaammo maipapan kenka, ti maymaysa a pudno a Dios, ken iti daydiay imbaonmo, ni Jesu-Kristo.” (Juan 17:3) Adu ti baro ken makapainteres a masursurotayo no basaentayo ti Biblia, ngem ti koma kangrunaan a panggeptayo ket ti ad-adda pay a panangam-ammo ken Jehova kas maysa a Persona.—Basaen ti Exodo 33:13; Sal. 25:4.
8. (a) Ania ti mabalin a mapanunot ti maysa maipapan iti panangdusa ni Jehova ken Ari Azarias a naisalaysay iti 2 Ar-ari 15:1-5? (b) No am-ammotayo a naimbag ni Jehova, apay a ditay agduadua kadagiti pangngeddengna?
8 No am-ammotayo a naimbag ni Jehova, saantay a mariribukan no saan a nailawlawag iti Biblia ti makagapu nga inaramidna ti maysa a banag. Kas pagarigan, ania ti reaksionmo iti panangdusa ni Jehova ken Azarias nga ari ti Juda? (2 Ar. 15:1-5) Nupay “agisaksakripisio pay laeng idi dagiti umili ken mangpatpataud[da] iti asuk a sakripisio kadagiti nangato a disso,” “intuloy [ni Azarias] nga aramiden no ania ti nalinteg kadagiti mata ni Jehova.” Nupay kasta, “ni Jehova sinaplitna ti ari, ket nagtalinaed a maysa nga agkukutel agingga iti aldaw ti ipapatayna.” Apay? Saan nga ibaga ti salaysay. Daytoy kadi ti rason a mariribukan wenno kuestionarantayon ti panangdusa ni Jehova ken Azarias? Saan. No am-ammotayo a naimbag ni Jehova, agtalektayo a kanayon a “maiparbeng” ti disiplinana. (Jer. 30:11) Isu nga uray no ditay ammo no apay a dinusa ni Jehova ni Azarias, makapagtalektayo a nalinteg ti panangukomna.
9. Ania dagiti detalye a makatulong kadatayo a mangtarus no apay a pinagkukutel ni Jehova ni Azarias?
9 Iti daytoy a kaso, mangipaay ti Biblia iti kanayonan a detalye maipapan ken Ari Azarias, a naawagan met iti Ari Ozias. (2 Ar. 15:7, 32) Iti umasping a salaysay iti 2 Cronicas 26:3-5, 16-21, maammuantayo nga idi damo, inaramid ni Ozias no ania ti umiso kadagiti mata ni Jehova. Ngem idi agangay, “timmangsit ti pusona,” a dayta ti nakaisagmakanna. Sidudursok a ginandatna nga aramiden dagiti annongen a para laeng kadagiti papadi. Imbaga kenkuana ti 81 a papadi a di umiso ti gandatna ken pinadasda a lapdan. Ania ti reaksion ni Ozias? Imbes nga agpakumbaba, “nakapungtot” ketdi kadagiti papadi. Dayta ti gapuna a pinagkukutel ni Jehova!
10. Apay a saantayo a kasapulan nga ammuen ti makagapu iti tunggal pangngeddeng ni Jehova, ken kasano a maaddaantayo iti panagtalek a kanayon a nalinteg ti ar-aramidna?
10 Ania ti maadaltayo? Adda dagiti kanayonan a detalye a mangilawlawag no apay a dinusa ni Jehova ni Ari Azarias. Ngem kasanon no saan nga ibaga ti Sao ti Dios ti amin a detalye maipapan iti maysa a salaysay? Pagduaduaam kadin ti kinalinteg ti Dios? Wenno panunotem nga umdasen ti impormasion a linaon ti Biblia tapno makapagtalekka a kanayon nga umiso ti ar-aramid ni Jehova? (Deut. 32:4) Bayat a maam-ammotayo a naimbag ni Jehova kas maysa a Persona, dumakkel met ti ayat ken apresasiontayo kenkuana ket saantayon a kasapulan nga ammuen ti makagapu iti tunggal tignayna. Maaddaantayo iti kasta nga apresasion bayat nga ad-adalen ken ut-utobentayo ti naisurat a Saona. (Sal. 77:12, 13) Daytoy ti mangpatibker iti relasionmo ken Jehova, ket agbalin a napaypayso isuna kenka.
KARARAG—MAKISARSARITAKA KEN JEHOVA
11-13. Kasanotay nga ammo a dengdenggen ni Jehova dagiti kararag? (Kitaen ti ladawan iti rugi ti artikulo.)
11 No agkararagtayo, umad-adanitayo ken Jehova. Idaydayaw, agyamyaman, ken agpapaiwanwantayo kenkuana. (Sal. 32:8) Ngem tapno agbalin a napaypayso ti relasionmo ken Jehova, masapul a kombinsidoka a dengdenggenna dagiti kararag.
12 Patien ti dadduma a mangpalag-an laeng iti rikna ti panagkararag. Kunada a mariknam a nasungbatan ti kararagmo gapu laeng ta nayebkasmo ti adda iti panunotmo, ammom ti problemam, ken inkagumaam a risuten dayta. Pudno nga adda kasta a maitulong ti panagkararag. Ngem kasano nga ammom a talaga a dengdenggen ni Jehova dagiti napasnek a kararagmo?
13 Panunotem daytoy: Sakbay a nagbalin a tao ni Jesus, nakitana a sinungbatan ni Jehova ti kararag dagiti tattao. Sa kabayatan ti ministeriona ditoy daga, inkarkararagna ken Amana idiay langit ti rikriknana. Inaramidna ngata dayta—nga uray la agpatnag a nagkarkararag—no impapanna a saan met a dumdumngeg ni Jehova? (Luc. 6:12; 22:40-46) Sinuruanna ngata dagiti adalanna nga agkararag no impapanna a mangpalag-an laeng dayta iti rikrikna? Nalawag nga ammo ni Jesus a ti panagkararag ket aktual a pannakisarita ken Jehova. Iti maysa a gundaway, kinuna ni Jesus: “Ama, agyamanak kenka ta dinengngegnak. Pudno, ammok a kankanayon a denggennak.” Makapagtalektayo met a ni Jehova ti “Managdengngeg iti kararag.”—Juan 11:41, 42; Sal. 65:2.
14, 15. (a) Ania ti nasayaat a resultana no espesipiko dagiti kararagtayo? (b) Kasano a nakatulong ti panagkarkararag ti maysa a sister tapno tumibker ti relasionna ken Jehova?
14 Mabalin a saan a kanayon a nakadkadlaw ti sungbat kadagiti kararagmo. Ngem no espesipiko dagiti kararagmo, nalaklakam a makita ti sungbat ni Jehova. Kas resultana, ad-addanto a napaypayso kenka ni Jehova. Kasta met, no iyebkasmo kenkuana ti amin a pakaseknam, ad-addanto met a suminged kenka.
15 Kitaentayo ti kapadasan ni Kathy. * Saanna idi a matagtagiragsak ti mangasaba, nupay kanayon met a rummuar. Inlawlawagna: “Diak idi magustuan ti mangasaba. Talaga a saan. Idi nagretiroak iti trabahok, imparegta ti maysa a panglakayen nga ag-regular pioneer-ak; sa nangyawat iti aplikasion. Inkeddengko ti agpayunir, ngem inaldaw met nga ikarkararagko ken Jehova a magustuak koma ti mangasaba.” Sinungbatan kadi ni Jehova ti kararagna? Kinunana: “Tallo a tawen itan a payunirak. Gapu ta ad-adun ti panawenko a mangasaba ken makasursuroak pay iti dadduma a sister, in-inut a naparang-ayko ti panangasabak. Saanko laengen a magusgustuan ti mangasaba—pagay-ayatkon dayta. Ken nasingsingedak itan ken Jehova.” Wen, nakatulong ken Kathy ti panagkarkararagna tapno agbalin a napaypayso ti relasionna ken Jehova.
ARAMIDENTAYO TI PASETTAYO
16, 17. (a) Ania ti masapul nga aramidentayo tapno agtalinaed a natibker ti relasiontayo ken Jehova? (b) Ania ti mausig iti sumaruno nga artikulo?
16 Ti panangpatanor iti nasinged a relasion ken Jehova ket awan patinggana. Masapul nga ikagumaantayo ti umadani iti Dios no kayattayo nga umadani met isuna kadatayo. Isu nga ikagumaantayo koma ti regular a makikomunikar iti Diostayo babaen ti panagadal iti Biblia ken panagkararag. Kas resultana, tumibker a tumibker ti relasiontayo ken Jehova ket maibturantayo dagiti pakasuotan.
17 Ngem no dadduma, kasla di agpatpatingga dagiti personal a problematayo uray sipapasnek nga agkarkararagtayo. Kadagita a kasasaad, mabalin a mangrugi a kumapuy ti panagtalektayo ken Jehova. Baka pagduaduaantayon no dengdenggenna met laeng dagiti kararagtayo wenno ibilbilangnatayo pay kas gayyemna. No kasta ti marikriknatayo, ania ti mabalintayo nga aramiden? Makatulong kadatayo ti sumaruno nga artikulo.
^ par. 15 Nabaliwan ti nagan.


text:
Plantilia:Marebba a listaan
Daytoy a plantilia ket agpataud ti marebba a listaan. Mabalin nga iyasentar dagiti estilo ti CSS para iti "frame" (dagiti etiketa ti
...  a mangpalikmut ti listaan), para iti tiulo ti listaan, ken para dagiti listaan ti banag. Daytoy a plantilia ket mangsuporta kadagiti awan patinggana a bilang ti listaan dagiti banag.
Eskritu[urnosen ti taudan]
{{marebba a listaan |expand =   |framestyle =   |titlestyle =   |title = |liststyle =   |hlist =   |bullets =   | [1 = ]   | [2 = ]   | [3 = ]   | ... }}
Dagiti parametro[urnosen ti taudan]
- Dagiti pangipuesto a parametro (
1,
2,
3...) - dagitoy ti listaan dagiti banag. No awan adda a listaan dagiti banag, ti modulo ket saan a mangiruar ti aniaman.
expand- pananginagan ti
expand = true, wenno aniaman a blanko a pateg, ket mangiyasentarto ti kasisigud a kasasaad iti napadakkel.
framestyle- ti naisangayan nga estilo ti css para kadagiti etiketa ti
... a manglikmut ti listaan, kasla iti
font-size: 90%;.
titlestyle- ti naisangayan nga estilo ti css para kadagiti etiketa ti
... a mangpalikmut ti titulo.
title- ti titulo ti listaan.
titlestyle- ti naisangayan nga estilo ti css para kadagiti etiketa ti
... a mangpalikmut ti listaan.
hlist- pananginagan ti
hlist = true, wenno aniaman a blanko a pateg, ket gapuananto ti plantilia a mangiruar ti horisontal a listaan.
bullets- pananginagan ti
bullets = true, wenno aniaman a blanko a pateg, ket gapuananto ti plantilia nga agpataud kadagiti punglo para kadagiti tunggal maysa a banag ti listaan.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Segun ken ni Mrs. Lydia S. Gazmen, Municipal Social Welfare Development Officer a nanayonan ti 14 a nataengan iti dati a 165 nga Old Beneficiaries ti pension. Immawat dagiti 165 ti pakabuklan ti P1,500 ti maysa iti pensionda iti last quarter ti 2012 (Oktubre-Disiembre) idinto ta P3,000 ti maysa kadagiti kabarbaro a benepisiario iti masakupan ti 2nd ken 3rd Quarter, 2012 (Hulio-Disiembre). P500 ti tunggal bulan ti kaibatogan ti pension nga awaten ti maysa a beneficiary.
Nakitaripnong ni Mayor Edgardo “Ediboy” S. Cobangbang, Jr. kadagiti nataengan ken taga-Munisipio a timmarabay iti daytoy nga aktibidad. Kinablaawan ni Mayor Ediboy dagiti nataengan ket impeksana iti kinapategda a kas makipagili iti pannakaipatungpal ti Social Pension Distribution nga inlatang ti Gobierno para kadakuada.
Dinakamat pay ti Ama ti Ili dagiti dadduma pay a programa ken proyekto nga ipapaay ti LGU iti asosasion ti Federated Senior Citizens a mainayon pay a pagimbagan ti sektor dagiti nataengan.


text:
LEKSION 14
Ti Pagarian a Mangituray iti Intero a Daga
Mapugtuam kadi no ania a Pagarian ti adalenta?— Wen, ti Pagarian ti Dios. Ti Pagarian a mangisubli iti paraiso ditoy daga. Kayatmo kadi a manayonan ti ammom maipapan iti Pagarian ti Dios?—
Kada pagarian, adda arina. Ti Ari ti mangituray kadagiti tattao iti pagarianna. Ammom kadi no asino ti Ari ti Pagarian ti Dios?— Ni Jesu-Kristo. Aggigian ni Jesus idiay langit. Asidegen nga iturayanna ti amin a tao ditoy daga. Naragsaktayonto ngata inton agbalin nga Ari ni Jesus iti intero a daga?—
Asino ti kayatmonto a makita idiay Paraiso?
Sigurado a nakaragragsaktayto! Saanton nga aglalaban ken aggugubat dagiti tattao iti Paraiso. Ay-ayatendanto ti maysa ken maysa. Awanton ti agsakit wenno matay. Makakitanton dagiti bulag, makangngegton dagiti tuleng, makalagto ken makatarayton dagiti pilay. Adunton ti makan. Aggagayyemton dagiti animal ken tattao. Agbiagto manen dagiti natay. Dagiti lallaki ken babbai a naadalta iti daytoy a broshur kas kada Rebecca, Rahab, David, ken Elias ket agbiagto manen! Kayatmonto kadi a maam-ammo ida?—
Ay-ayatennaka ni Jehova ken kayatna a naragsakka. No itultuloymo nga am-ammuen ni Jehova ken agtulnogka kenkuana, agbiagkanto nga agnanayon iti nagpintas a paraiso! Kayatmo kadi dayta?—


text:
Paskuan, Ninong, Agawid Kadi Ni Daddy?
Puraw manen dagiti rabiik ita a paskua
No dinnot’ ken sinot’ pakiaginaldoan iti sungbat
Ti mawaw naganus a muging ni Armando.
Krus lattat’ iborda ti rinibu a dagum iti konsensia
Ta diak maited nga aginaldo ti kinaagpaysu
Iti agkerkeroling mabisin iti kinapudno.
Siak ti belen a nagiddaan sandi ti bara ti arakop
Ken rusrusodan ti dissuor ti sainnek
Ngem awan dila ti parol kadagiti balikas-lawlawag
Nagkerolingak napan a tawen iti daniw ni Emman Lacaba
Indayak iti noche buena dagiti balikas a naaginaldoan
Ngem di naalimon agedad lima ti imbuksilan.
Dina maawatan ti kawar iti ngulayngulay ti Kaigorotan.
Dina maawatan panagampayag ti ulemshew iti Cordillera.
Dina maawatan a nasken a gaburan ti ama temtem a panawanna.
Kas ay-ayo, subuak no kua ti naganus a nakem
Kadagiti sabongsabongan-tinagapulotan a balikas
Iti SM, Jolibee, Mc Do ngem di agtik-ab kuselan a ray-aw.
Ngamin nagresidensian iti mugingnat’ saludsod
“Paskuan, Ninong, agawid kadi ni Daddy?”
“Agawid, balong, wen, agawid ita paskua…”
Nagarteak idi, agarteak manen ita, ken ‘to manen’?
Maysa met naindaklan nga arte ti panaglibak
Ti arte a panangapput mulagat ti kinapudno.
Ti kinaagpaysu, kinnan ti Karayan Chico
Ti nalayog a saleng a napintaan nalabaga a krus
Maikatlon daytoy a paskua a lumabas…
Saturday, December 13, 2008
Paskuan, Ninong, Agawid Kadi Ni Daddy?
11 comments:
- Ka Loren said...
-
Kas 'tay kunan ni Dr. Paul Joseph Goebbels, no ti ulbod ket maulit-ulit, agbalin met a pudno, di kadi Ka Iddo?
Kasano aya ngamin nga ibaga nga agpayso: linipaklipakda ni tatangmo, pinadingalngalanda ti buli, bimtak ti bangabangana ket pimsuak ti utekna, sada kinugtaran ket naarinebneb sadiay Chico!
Ngem, siputam ket agngarebngeb ti bumigbeggang a maysa manen a saludsod. Kasano ngamin aya, Ka Iddo?
Pinalabsakon daytay Duyogmo ket adda man assignmentko. Palpasek ita a lawas ket ipatulodkonto kenkan a ta pirsa-pirsayem man ketdi no masangom Apo.
- 4:15 PM
- Ka Iddo said...
-
ipatulodmo a kitaenta, bareng no maikamakammo iti pasalip ti italy... tay man ketdi pakasaritaan ti nagpukaw wenno inggagara a pinukaw iti view point ti ina wenno ama wenno anak
- 4:55 PM
- ka loren said...
-
Naay, Apo, pasalip metten aya daytoy ibagbagayo ket padpadasli pay lang daytay saritak. Saanko nga ipatulod kenka daytay "Sapatos" ta nakitamon ket kasla pangdeclamation, ipakitak koma daytay "Karudkod ken Salaksak" ngem binbinsirek pay laeng a nalaing no nasalawko met laeng dagiti singasing sadiay duyogmo. Daytoy madama ket eksperimento a nakabasar sadiay istruktura ti 'Hulagpos'. Padasek man ngarud a palpasen ket anusannakon, a, a suruan sir ke' wan met mikol a gastoen idta workshop...
- 5:16 PM
- Ka Iddo said...
-
agkamikolka a, no mangabakka, sir, hehehe!
- 6:28 AM
- Ka Loren said...
-
Sapay a, koma, ta kasta!
Naimbag a Paskuayo Aminen dita TAWID Sir!
Ginabsuonankan Sir, sadiay, mailboxmo :-)
- 10:03 AM
-
-
Ni, mayatman ti saritaanyo a dua ditoy. Agkansion tayo man la, --aweng ti "I saw Mommy Kissing...":
"Nakitak ni Ninong di rabii
Diay sirok ti krismastri.
Sandina siguro ni Dadi,
Ta ungngona met ni Mami,
Nakitak
ni
Ninong
di rabii!"
- 6:57 PM
- Ka Iddo said...
-
di bale ta ninong met, pansamantala laeng a sandi, hehehe! yos, naglam-ek, kaskam met la agnanaeden iti uneg ti ref!
- 5:53 AM
-
-
isu met reklamoda diay ilocos Kaka.
"Aginudo kayo a," kunak met. Saanda kano met a maibulsa diay beggang.
"Iboteyo diay napudot a danum," insungbatko met. Saanen a nakatagari diay lakay ngem nangngegko diay dayamudomna...
"wen met nga agpayso aya, kasla agdalagan!"
...ngem ne, Kakang, wan basbasolko no mapessaan dagita singin a tiltillayon! :-)
- 6:20 PM
-
-
Sinubliak daytoy Kaka ta iseriosok man dayta inudo-ti-idda ta barbareng makatulong kadagiti malammin nga awan pay kabinnukotna. Tawagna daytoy iti ayanmi ket Hot Water Bag.
No adda magatang a tunay a Hot/Cold Water Bag dita (kadawyan nga usar dagitay adda rayumana) ket nasaysayaat pay. Ipanda laeng diay uneg ti salladayda ket agpauten daytoy iti uppat nga oras. No awan met magatang, mabalinen tay ordinario a bote kas koma tay family size coke, plastic wenno saan, basta la ketdi maserraan a nasayaat. Balkotenda kalpasanna iti tualia wenno kaarngina sada iseksek diay salladayda and presto, addan napudot a luppo nga inudom!
hehehe...sowi, diak latta maikkat ti kinaangawko ngem peksman, aramidko dayta no agsub-zero ditoy ayanko. Kunam pay, mayat kawiwitko kenni Sallie!
La kastan Kakang, baka no adda makasukal kadaytoy tsismisko hehehe!
- 7:19 PM
- Ka Iddo said...
-
no idiay probinsia, wen, uso ti aginudo, dawisem ti burrarawit diay tinapay sa idalamadam ken ikape iti kinirog a bagas... no kastoy a panaglalam-ek, nadalus ti paraangan iti probinsia gapu kadayta inudo... hotwaterbag kunam? wen, isu ti aramatko ta sumakit met ti siket, yos, ket di met maagasan ti kinod, hehehe!
ket umayka met mangibalikbayanen a, ti agur-uray, hehehe!
- 6:26 AM
-
-
hay, apo. dayta ginudo ket mayat Kakakang. Mapidut amin a ruting ken bulbulong tapno a maaramid a temtem ket no adda metten a ti temtem ket ipapudot metten a, daytay puto ken tinubong. Mayat dayta kasla barbecue a tinapay, yos! Sa ket maibulon ti umas-asuk a caferice.
Ti dakes ket, 'da met daytay clean air act, maiparit ti agpuor. Nabara ngarud a Paskuayo, Kakakang.
- 9:04 AM


text:
Iwanwanwan ni Jehova Dagiti Adipenna iti Panagbiagda
“Daytoy ti dalan. Magnakayo iti dayta.”—ISA. 30:21.
KANTA: 65, 48
1, 2. (a) Adu a biag ti naispal ti ania a pakdaar? (Kitaen ti ladawan iti rugi ti artikulo.) (b) Ania a panangiwanwan a makaispal iti biag ti adda kadagiti adipen ti Dios?
“STOP, LOOK, LISTEN.” Adun a biag ti naisalbar dagitoy a sasao. Nasurok a 100 a tawen ti napalabasen, adda dadakkel a karatula a nakaisuratan dagitoy a sasao a naikabil kadagiti pagsabatan ti riles ken kalsada idiay North America. Ania ti makagapu? Tapno dagiti lugan saanda a bumallasiw iti riles iti di umiso a tiempo ken madungpar ida ti bumanesbes a tren. Wen, makaisalbar iti biag ti panangipangag iti dayta a pakdaar.
2 Nasaysayaat pay ti aramiden ni Jehova ngem ti panangikabil kadagita a karatula. Arigna agtakder iti sango dagiti adipenna, nga itudtudona kadakuada ti dalan nga adayo iti peggad nga agturong iti biag nga agnanayon. Kasta met, agbalin a kas iti naayat a pastor ti arbanna, nga isurona kadagiti karnero ti umiso a dalan ken pakdaaranna ida tapno maliklikanda dagiti napeggad a dalan.—Basaen ti Isaias 30:20, 21.
NABAYAGEN NGA IWANWANWAN NI JEHOVA DAGITI ADIPENNA
3. Apay a matay ti tao?
3 Iti intero a pakasaritaan, nangipaay ni Jehova kadagiti espesipiko a bilin wenno instruksion. Kas pagarigan, idiay hardin ti Eden, nangted ni Jehova iti nalawag a bilin a mangiwanwan iti tao nga agturong iti agnanayon a biag ken kinaragsak. (Gen. 2:15-17) No nagtulnog koma da Adan ken Eva iti dayta a bilin, nailisida koma iti nakalkaldaang a biag a napno iti rigat a nagtungpal iti ipapatayda nga awanan iti namnama. Ngem imbes nga agtulnogda, dimngeg ni Eva iti balakad a kasla nagtaud iti maysa nga animal. Dimngeg met ni Adan ken Eva, a maysa laeng a tao. Tinallikudanda ti naayat a panangiwanwan ti Amada. Kas resultana, sagabaen ti tao ti ipapatay.
4. (a) Apay a kasapulan dagiti baro a pagalagadan kalpasan ti Layus? (b) Kasano a dagiti baro a kasasaad ipakitada ti kapanunotan ti Dios?
4 Bayat ti panagbiag ni Noe, nangted ti Dios iti bilin a nangispal iti biag. Kalpasan ti Layus, espesipiko nga imparit ni Jehova ti panangusar iti dara. Apay a kasapulan dayta? Ngamin adda baro a kasasaad. Ipalubosen ni Jehova a kanen dagiti tattao ti lasag ti animal. Gapuna, kasapulan dagiti baro a pagalagadan. Saanda a kanen ti lasag nga adda darana. (Gen. 9:1-4) Ti nagbalbaliw a kasasaad nalawag nga ipakitana ti kapanunotan ti Dios maipapan iti kukuana, ti biag. Kas Namarsua ken Manangted iti Biag, addaan iti kalintegan a mangipaay iti pagalagadan maipapan iti biag. Kas pagarigan, imbilinna a saan a patayen ti maysa a tao ti padana a tao. Ibilang ti Dios a sagrado ti biag ken dara, ket singirenna ti asinoman a di umiso ti panangusarna iti dayta.—Gen. 9:5, 6.
5. Ania ti usigentayo ita, ken apay?
5 Kitaentayo ti sumagmamano a pagarigan no kasano nga intultuloy ti Dios ti nangipaay iti panangiwanwan bayat ti ginasgasut a tawen. Daytoy a panangrepaso pabilgennatayo a sumurot iti panangiturong ni Jehova iti baro a lubong.
BARO A NASION, BARO A PAGALAGADAN
6. Apay a masapul nga agtulnog dagiti adipen ti Dios kadagiti linteg a naited ken Moises, ket ania koma ti rumbeng a kababalin dagiti Israelita?
6 Idi kaaldawan ni Moises, masapul dagiti nalawag a pagalagadan maipapan iti umiso a kababalin ken pamay-an ti panagdayaw. Apay? Gapu manen kadagiti nagbalbaliw a kasasaad. Iti nasurok a 200 a tawen, nagnaed dagiti annak ni Jacob idiay Egipto, ti daga nga adu ti nagdayaw kadagiti natay, nagusar kadagiti idolo, ken nagaramid kadagiti bambanag a nakababain iti Dios. Idi nawayawayaan dagiti adipen ti Dios iti panangadipen ti Egipto, kasapulan dagiti baro a panangiwanwan. Dagiti adipen ti Dios saandan a naadipen a tattao, no di ket siwayawayadan a nasion a mangannurot iti Linteg ni Jehova. Kuna ti dadduma a reperensia a ti Hebreo a sao a “linteg” ket nainaig iti sao a kaipapananna “mangiturong, mangiwanwan, mangisuro.” Nagserbi ti Mosaiko a Linteg kas mangsalaknib a pader maibusor iti nababa a moral ken di umiso a narelihiosuan nga ar-aramid ti dadduma a nasion. Idi impangag dagiti Israelita ti Dios, nabendisionan ti nasionda. Ngem idi sinukirda, nagsagabada.—Basaen ti Deuteronomio 28:1, 2, 15.
7. (a) Ilawlawagmo no apay a nangted ni Jehova iti bilin kadagiti adipenna. (b) Kasano a nagbalin ti Linteg a manangisuro para iti Israel?
7 Kasapulan dagiti baro a panangiwanwan gapu iti sabali pay a rason. Ibaga ti Linteg ti nagpateg a banag maipapan iti pagayatan ni Jehova. Dayta ti iyaay ti Mesias, ni Jesu-Kristo. Babaen iti Linteg, nalawag a makita nga imperpekto dagiti Israelita. Nakatulong met kadakuada ti Linteg tapno maawatanda a kasapulanda ti subbot, maysa a perpekto a sakripisio a naan-anay a mangabbong iti basol. (Gal. 3:19; Heb. 10:1-10) Kasta met, nakatulong ti Linteg tapno masalakniban ti linia ti pamilia nga agturong iti Mesias ken tapno mailasin inton agparang. Wen, ti Linteg nagbalin a temporario a manangisuro a mangiturong ken Kristo.—Gal. 3:23, 24.
8. Apay a masapul nga agpaiturongtayo kadagiti prinsipio a nakaibatayan ti Mosaiko a Linteg?
8 Kas Kristiano, magunggonaantayo met kadagiti pagalagadan a naited iti Linteg ti nasion ti Israel. Kasano? Mabalin a panunotentayo dagiti prinsipio a mainaig iti Linteg. Uray no saantayo nga al-alagaden dagita a linteg, adu kadagitoy ti mapagtalkan a mangiwanwan iti inaldaw a panagbiagtayo ken panagdayawtayo iti nasantuan a Diostayo a ni Jehova. Impaisuratna dagita iti Biblia tapno makasursurotayo kadagitoy, maiwanwantayo kadagiti prinsipio, ken maapresiartayo dagiti nangato a moral a pagalagadan para kadagiti Kristiano. Ipangagtayo ti kinuna ni Jesus: “Nangngegyo a naikuna, ‘Dika makikamalala.’ Ngem kunak kadakayo a ti tunggal maysa nga agtultuloy a mangmatmat iti maysa a babai tapno gartemanna nakikamalalan kenkuana iti pusona.” Gapuna, masapul a liklikantayo saan laeng a ti pannakikamalala no di ket uray ti tarigagay nga agaramid iti immoralidad.—Mat. 5:27, 28.
9. Gapu iti ania a baro a kasasaad a masapul ti baro a panangiwanwan ti Dios?
9 Idi dimteng ni Jesus kas ti Mesias, kasapulan ti baro a panangiwanwan ti Dios ken ti ad-adda pay a pannakaipalgak ti panggep ni Jehova. Masapul daytoy ta adda manen baro a kasasaad. Idi 33 C.E., inturong ni Jehova ti anamongna iti kongregasion Kristiano imbes a ti kongregasion ti nagkauna nga Israel.
PANANGIWANWAN ITI BARO A NAESPIRITUAN A NASION
10. Apay a naited dagiti baro a linteg iti kongregasion Kristiano, ket kasano a naiduma dagitoy kadagidiay naited kadagiti Israelita?
10 Idi umuna a siglo, dagiti adipen ti Dios a naipasidong iti urnos dagiti Kristiano nakaawatda iti baro wenno ad-adu nga instruksion iti panagdayaw ken kababalin. Dagitoy a napasnek nga adipen ti Dios addada iti babaen ti baro a tulag. Ti Mosaiko a Linteg ket naited iti maymaysa a nasion—ti nagkauna nga Israel. Maiduma iti dayta, ti naespirituan nga Israel ket buklen ti tattao manipud iti adu a nasion ken kasasaad. Talaga a “ti Dios saan a mangidumduma, no di ket iti tunggal nasion anamonganna ti tao nga agbuteng kenkuana ken agaramid iti kinalinteg.” (Ara. 10:34, 35) Ti Mosaiko a Linteg ti nangiwanwan iti nagkauna nga Israel iti Naikari a Daga. Naikitikit dagitoy a linteg iti bato. Para iti naespirituan nga Israel, “ti linteg ti Kristo” ket naibatay kadagiti prinsipio a naisurat iti puso. “Ti linteg ti Kristo” ket agaplikar ken agpaay a pakagunggonaan dagiti Kristiano sadinoman ti pagnanaedanda.—Gal. 6:2.
11. Ania a paset iti panagbiag ti Kristiano ti apektaran “ti linteg ti Kristo”?
11 Magunggonaan unay ti naespirituan nga Israel iti panangiwanwan ti Dios babaen iti Anakna. Sakbay la unay ti pannakaipasdek ti baro a tulag, nangted ni Jesus iti dua a nagpateg a bilin. Ti maysa ket maipapan iti panangasaba. Ti sabali ket maipapan iti kababalin dagiti pasurotna ken no kasano a tratuenda dagiti kapammatianda. Dagitoy a bilin ket para iti amin a Kristiano. Gapuna, agaplikar iti amin a pudno nga agdaydayaw ita, idiay man langit wenno ditoy daga ti namnamada.
12. Ania ti baro maipapan iti trabaho a panangasaba?
12 Usigentayo ti panangikasaba iti naimbag a damag nga imbilin ni Jesus nga aramiden dagiti pasurotna. Baro ti pamay-an ken ti teritoria a pangasabaanda. Kadagiti umuna a ginasgasut a tawen, dagiti tattao kadagiti nasion naawatda iti Israel idi napanda sadiay tapno agserbida ken Jehova. (1 Ar. 8:41-43) Napasamak dayta sakbay nga imbilin ni Jesus ti mabasatayo iti Mateo 28:19, 20. (Basaen.) Naibaga kadagiti adalan ni Jesus a mapanda iti amin a tattao. Idi aldaw ti Pentecostes 33 C.E., makitan a binaliwan ni Jehova ti pamay-an—ti panagebanghelio ket maaramiden iti intero a lubong. Tinignay ti nasantuan nga espirituna ti agarup 120 a miembro ti baro a kongregasion nga agsao iti nagduduma a lengguahe kadagiti Judio ken proselita. (Ara. 2:4-11) Sumaganad, nairaman dagiti Samaritano. Kalpasanna, idi tawen 36 C.E., nairaman dagiti Gentil. Mabalin a maikunam a limmawa ti pangasabaan manipud iti maysa a “libtong” a buklen dagiti Judio a nagbalin a maysa a “taaw” a buklen ti amin a tattao.
13, 14. (a) Ania ti karaman iti inted ni Jesus a “baro a bilin”? (b) Ania ti masursurotayo iti ulidan ni Jesus?
13 Kitaentayo ita ti pamay-an ti panangtratotayo kadagiti kapammatiantayo. Nangted ni Jesus iti “baro a bilin.” (Basaen ti Juan 13:34, 35.) Dayta a bilin ramanenna saan laeng a ti gagangay a panagayat iti maysa ken maysa iti inaldaw a panagbiag no di ket situtuloktayo koma a mangipaay iti biagtayo iti kabsattayo. Dayta ket saan a naikalikagum iti Mosaiko a Linteg.—Mat. 22:39; 1 Juan 3:16.
14 Ni Jesus ti kangrunaan nga ulidantayo. Inay-ayatna unay dagiti adalanna isu nga impaayna ti biagna para kadakuada. Ti kasta a panagayat kaipapananna a masapul a matay maigapu kadagiti adalanna, ken situtulok ni Jesus a mangaramid iti dayta. Ket namnamaenna a situtulok met nga aramiden dayta dagiti adalanna, a pakairamanantayo. Gapuna, mabalin nga agsakripisiotayo ken uray pay mataytayo para kadagiti kapammatiantayo.—1 Tes. 2:8.
PANANGIWANWAN ITI PANAWENTAYO KEN ITI MASANGUANAN
15, 16. Ania a baro a kasasaad ti pagbibiagantayon, ket kasano nga iwanwanwannatayo ti Dios?
15 Nangnangruna idi nadutokan “ti matalek ken masirib nga adipen,” nangipaay ni Jesus kadagiti adipenna iti naespirituan a taraon iti umiso a tiempo. (Mat. 24:45-47) Daytoy a taraon ramanenna dagiti nagpateg a panangiwanwan gapu iti nagbalbaliw a kasasaad.
16 Agbibiagtayon iti awagan ti Biblia a ‘maudi nga al-aldaw,’ ket asidegen a mapasamak ti rigat a saan pay a pulos a napasamak. (2 Tim. 3:1; Mar. 13:19) Kasta met, naitapuaken manipud langit ni Satanas ken dagiti demoniona ket addadan ditoy daga, isu a nakaro ti rigat dagiti tattao. (Apoc. 12:9, 12) Naited met kadatayo ti panangaramid iti kadakkelan ken saan pay idi a napasamak a panangasaba, ti panangdanon kadagiti tattao iti ad-adu pay a lengguahe!
17, 18. Ania koma ti reaksiontayo iti panangiwanwan a maipapaay ita?
17 Masapul nga usarentayo dagiti alikamen a mangasaba nga impaay ti organisasion ti Dios. Kayatmo kadi nga aramiden dayta? Sursurotem kadi ti instruksion a maipapaay kadagiti gimong no kasano nga epektibo nga usaren dagitoy nga alikamen? Ibilbilangmo kadi dagitoy nga instruksion kas panangiwanwan ti Dios?
18 Wen, tapno agtultuloy a bendisionannatayo ti Dios, masapul nga ipangagtayo ti amin nga instruksion a maipapaay iti kongregasion Kristiano. No natulnogtayo itan, makatulongto dayta kadatayo nga agtulnog kadagiti instruksion bayat ti “dakkel a rigat,” a mangpukaw iti dakes a sistema ni Satanas. (Mat. 24:21) Kalpasanna, kasapulantayo manen dagiti baro nga instruksion iti panagbiag ditoy daga iti baro a lubong nga awanen ti impluensia ni Satanas.
19, 20. Ania dagiti lukot a maukradto, ken ania ti resulta ti pannakaukrad dayta?
19 Masapul idi ti baro a panangiwanwan iti nasion ti Israel babaen ken Moises ken kalpasanna iti kongregasion Kristiano babaen “ti linteg ti Kristo.” Kasta met, ibaga ti Biblia kadatayo a maukradto dagiti lukot a mangiwanwan kadatayo iti panagbiag iti baro a lubong. (Basaen ti Apocalipsis 20:12.) Mabalin a naibaga kadagitoy a lukot dagiti kalikaguman ni Jehova kadagiti tattao iti dayta a tiempo. Babaen iti panangadaltayo kadagitoy, amin a tao, agraman dagiti napagungar, maammuandanto ti pagayatan ti Dios para kadakuada. Dagitoy a lukot sigurado a mangipaaydanto iti ad-adda a pannakaawattayo iti kapanunotan ni Jehova. Babaen iti panangiwanwan ti lumawlawag a pannakaawattayo iti naipaltiing a Sao ti Dios agraman dagiti maipakaammonto kadagiti baro a lukot, dagiti agnaed iti Paraiso a daga sigurado nga ayatenda, respetuenda, ken ipaayanda iti dignidad ti padada a tao. (Isa. 26:9) Panunotenyo ti programa a panangisuro a maaramidto babaen iti panangiturong ti Ari a ni Jesu-Kristo!
20 Biag nga agnanayon ti agur-uray kadagiti mangannurot kadagiti “banag a naisurat kadagiti lukot.” Dagiti agtalinaed a matalek iti Dios inton maudi a pannubok permanente nga isuratto ni Jehova dagiti naganda iti “lukot ti biag.” Mabalin a dayta ti agur-uray kadatayo! Gapuna, no AGSARDENGTAYO tapno utobentayo ti Sao ti Dios, KITAENTAYO tapno maawatantayo ti kaipapananna kadatayo, ken DUMNGEGTAYO babaen ti panagtulnogtayo iti panangiwanwan ti Dios itan, manamnamatayo a maisalakantayo iti dakkel a rigat ken matagiragsaktayo ti agnanayon a panagsursuro maipapan iti masirib ken naayat a Diostayo a ni Jehova.—Ecl. 3:11; Roma 11:33.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Daniel 10:1-21
10 Iti maikatlo a tawen ni Ciro+ nga ari ti Persia adda banag a naipalgak ken Daniel, a napanaganan iti Baltazar;+ ket ti banag pudno, ket adda idi dakkel a panagserbi iti militar.+ Ket naawatanna ti banag, ket addaan pannakaawat iti banag a nakita.+2 Kadagidiay nga aldaw siak, ni Daniel, agledleddaangak+ idi iti intero a tallo a lawas.3 Saanak a nangan iti naimas a tinapay, ket awan simrek a lasag wenno arak iti ngiwatko, ket saanko a pulos sinapsapuan ti bagik agingga iti pannakaturpos ti intero a tallo a lawas.+4 Ket iti maikaduapulo ket uppat nga aldaw ti umuna a bulan, bayat a siak addaak idi iti igid ti dakkel a karayan, awan sabali, ti Hiddekel,+5 intangadko met dagiti matak ket kimmitaak, ket adtoy ti maysa a lalaki a sikakawes iti lienso,+ a dagiti padingpadingna+ nabariksan iti balitok ti Ufaz.+6 Ket ti bagina kasla krisolito,+ ket ti rupana kasla iti langa ti kimat,+ ket dagiti matana kaslada gumilgil-ayab nga al-aluten,+ ket dagiti takiagna ken ti disso dagiti sakana kaslada iti buya ti napasilap a gambang,+ ket ti timek ti sasaona kaslada iti timek ti maysa a bunggoy.7 Ket nakitak, siak ni Daniel a maymaysak, ti langa; ngem no maipapan kadagiti lallaki nga adda idi a kaduak, saanda a nakita ti langa.+ Nupay kasta, adda dakkel a panagpigerger nga immapay kadakuada, iti kasta nagtatalawda tapno aglemmengda.8 Ket siak—nabatiak a sisiak, iti kasta nakitak daytoy naindaklan a langa. Ket awan nabati kaniak a bileg, ket ti bukodko a dayaw nabaliwan kaniak iti pannakadadael, ket awan nabati kaniak a bileg.+9 Ket nangrugi a mangngegko ti timek ti sasaona; ket bayat a mangmangngegko ti timek ti sasaona, siak met nargaan idi ti turogko+ a sipapaklebak, a ti rupak dumanon iti daga.+10 Ket, adtoy! adda ima a nangsagid kaniak,+ ket nagin-inut a tinignaynak nga agsammaked kadagiti tumengko ken kadagiti dakulap ti im-imak.11 Ket kinunana kaniak:“O Daniel, sika a makaay-ayo unay a lalaki,+ maaddaanka iti pannakaawat iti sasao a sasawek kenka,+ ket tumakderka iti nagtaktakderam, ta ita naibaonak kenka.”Ket idi sinaona kaniak daytoy a sao, timmakderak, nga agtigtigerger.12 Ket kinunana kaniak: “Dika agbuteng,+ O Daniel, ta manipud iti umuna nga aldaw a panangipapusom ti pannakaawat+ ken panangipakumbabam ta bagim iti sanguanan ti Diosmo+ nangngegan ti sasaom, ket siak immayak gapu iti sasaom.+13 Ngem ti prinsipe+ ti naarian a pagturayan ti Persia+ sitatakder idi a bumusor+ kaniak iti duapulo ket maysa nga aldaw, ket, adtoy! ni Miguel,+ maysa kadagiti kangrunaan a prinsipe,+ immay a tumulong kaniak; ket siak, iti biangko, nagbatiak sadiay iti sibay ti ar-ari ti Persia.+14 Ket immayak tapno pagbalinenka a makailasin no anianto ti mapagteng iti ilim+ iti kamaudianan a paset ti al-aldaw,+ agsipud ta sirmata+ dayta nga agpaayto pay laeng kadagiti aldaw nga umay.”+15 Ita idi sinaona kaniak ti sasao a kas kadagitoy, indumogko ti rupak iti daga+ ket nagumelak.16 Ket, adtoy! ti maysa a kaasping ti langa ti annak ti sangatauan sagsagidenna idi dagiti bibigko,+ ket rinugiak a ngangaen ti ngiwatko ken sawen+ ken kunaen iti daydiay sitatakder iti sanguanak: “O apok,+ gapu iti langa bimmaw-ing iti unegko dagiti panagkuyegyegko, ket awan nabati kaniak nga aniaman a bileg.+17 Iti kasta kasano a ti adipen daytoy apok nabalinanna ti makisao iti daytoy apok?+ Ket no maipapan kaniak, agingga ita awan ti bileg a nagtalinaed kaniak, ket awan a pulos anges a nabati kaniak.”+18 Ket ti maysa a kas iti langa ti naindagaan a tao sinagidnak manen ket pinapigsanak.+19 Idin kinunana: “Dika agbuteng,+ O makaay-ayo unay a lalaki.+ Maaddaanka koma iti talna.+ Bumilegka, wen, bumilegka.”+ Ket apaman a nakisao kaniak nagpuersaak ket kamaudiananna kinunak: “Agsao koma ti apok,+ agsipud ta pinapigsanak.”+20 Gapuna kinunana:“Pudno kadi nga ammom no apay nga immayak kenka? Ket ita agsubliak a makirupak iti prinsipe ti Persia.+ Inton mapanak, adtoy! umay met ti prinsipe ti Grecia.+21 Nupay kasta, ibagakto kenka dagiti banag a nailanad iti surat ti kinapudno,+ ket awan ti nabileg a tumultulong kaniak kadagitoy a banag no di ni Miguel,+ ti prinsipeyo.+


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Ezequiel 40:1-49
40 Iti maikaduapulo ket lima a tawen ti pannakaidestieromi,+ iti pangrugian ti tawen, iti maikasangapulo nga aldaw ti bulan, iti maikasangapulo ket uppat a tawen kalpasan a narebbek ti siudad,+ iti daytoy met laeng nga aldaw adda kaniak ti ima ni Jehova,+ iti kasta impannak iti dayta a disso.+2 Kadagiti sirmata manipud iti Dios impannak iti daga ti Israel ket nagin-inut nga indissonak iti rabaw ti nangato unay a bantay,+ nga iti dayta adda maysa a banag a kas iti pakabuklan ti maysa a siudad iti abagatan.+3 Ket impannak sadiay, ket, adtoy! adda maysa a lalaki. Ti langana ket kas iti langa ti gambang,+ ket adda singdan a lino iti imana, ken maysa a pagrukod a runo,+ ket isu sitatakder iti ruangan.4 Ket ti lalaki nangrugi nga agsao kaniak: “Anak ti tao,+ kitaem kadagita matam, ket kadagita lapayagmo denggem, ket isaadmo ta pusom kadagiti amin nga ipakitak kenka, agsipud ta iti panggep nga agipakitaak kenka, naiyegka ditoy. Ti isuamin a makitam ibagam iti balay ti Israel.”+5 Ket, adtoy! adda pader iti ruar ti balay iti intero nga aglikmut. Ket iti ima ti lalaki adda ti pagrukod a runo nga innem a kasiko, a maysa a kasiko ken sangadakulapan. Ket rinugianna a rukoden ti kaakaba ti banag a naibangon, maysa a runo; ket ti kangato, maysa a runo.6 Idin immay iti ruangan, a ti sangona agpadaya,+ ket immuli kadagiti tukadna. Ket rinugianna a rukoden ti arsadanan ti ruangan,+ maysa a runo ti kaakabana, ket ti sabali nga arsadanan, maysa a runo ti kaakabana.7 Ket ti siled-ti-guardia maysa a runo ti kaatiddogna ken maysa a runo ti kaakabana, ket iti baet dagiti siled-ti-guardia+ adda lima a kasiko; ket ti arsadanan ti ruangan iti abay ti beranda ti ruangan nga agpauneg maysa a runo.8 Ket rinukodna ti beranda ti ruangan nga agpauneg, maysa a runo.+9 Gapuna rinukodna ti beranda ti ruangan, walo a kasiko; ket dagiti makin-igid nga adigina, dua a kasiko; ket ti beranda ti ruangan agpauneg.10 Ket dagiti siled-ti-guardia ti ruangan nga agpadaya tallo iti daytoy a sikigan ken tallo iti dayta a sikigan. Isuda a tallo agpapada ti rukodda, ket dagiti makin-igid nga adigi agpapada ti rukodda, iti daytoy a sikigan ken iti dayta a sikigan.11 Idin rinukodna ti kaakaba ti pagserkan ti ruangan, sangapulo a kasiko; ti kaatiddog ti ruangan, sangapulo ket tallo a kasiko.12 Ket ti naaladan a paset iti sango dagiti siled-ti-guardia maysa a kasiko, ket adda naaladan a paset a maysa a kasiko iti agsinnumbangir a sikigan. Ket ti siled-ti-guardia innem a kasiko iti daytoy a sikigan ken innem a kasiko iti dayta a sikigan.13 Ket rinukodna ti ruangan manipud iti atep ti maysa a siled-ti-guardia agingga iti atep ti sabali pay, kaakaba a duapulo ket lima a kasiko;+ ti pagserkan ket kabinnatog ti pagserkan.14 Kalpasanna nagrukod kadagiti makin-igid nga adigi nga innem a pulo a kasiko, uray kadagiti makin-igid nga adigi ti paraangan kadagiti ruangan iti intero nga aglikmut.15 Ket iti sango ti ruangan a seserrekan agingga iti sango ti beranda ti makin-uneg a ruangan limapulo a kasiko.16 Ket adda tawtawa nga umak-akikid dagiti baskagda+ maipaay kadagiti siled-ti-guardia ken maipaay kadagiti makin-igid nga adigida nga agpauneg iti ruangan iti intero nga aglikmut, ket kasta idi ti maipaay kadagiti beranda. Ket dagiti tawa addada iti intero nga aglikmut nga agpauneg, ket kadagiti makin-igid nga adigi adda ladladawan ti kayo a palma.+17 Ket nagin-inut nga impannak iti makinruar a paraangan, ket, adtoy! adda silsiled a panganan,+ ken maysa a dappat a naaramid maipaay iti paraangan iti intero nga aglikmut. Adda tallopulo a siled a panganan iti rabaw ti dappat.+18 Ket ti dappat iti sikigan dagiti ruangan apag-isu a kas iti kaatiddog dagiti ruangan—ti makimbaba a dappat.19 Ket rinukodna ti kaakaba manipud sango ti makimbaba a ruangan agingga iti sango ti makin-uneg a paraangan. Iti ruar sangagasut a kasiko dayta, iti daya ken iti amianan.20 Ket ti makinruar a paraangan addaan iti ruangan a ti sangona agpaamianan. Rinukodna ti kaatiddogna ken ti kaakabana.21 Ket dagiti pasetna a silsiled-ti-guardia tallo iti daytoy a sikigan ken tallo iti dayta a sikigan. Ket dagiti bukodna a makin-igid nga adigi ken ti bukodna a beranda maitunosda idi iti rukod ti umuna a ruangan. Limapulo a kasiko ti kaatiddogna, ket ti kaakabana duapulo ket lima a kasiko.22 Ket dagiti tawana ken ti berandana ken dagiti ladawan ti kayo a palma+ iti dayta kapadpadada ti rukod dagidiay adda iti ruangan a ti sangoda agpadaya. Ket babaen iti pito a tukad makauli iti dayta dagiti tattao, ket ti berandana adda iti sanguananda.23 Ket ti ruangan ti makin-uneg a paraangan kabinnatog ti ruangan iti amianan; kasta met ti maysa iti daya. Ket nangrukod manipud ruangan agingga iti ruangan iti sangagasut a kasiko.24 Ket nagin-inut nga inturongnak iti abagatan, ket, adtoy! adda maysa a ruangan nga agpaabagatan,+ ket rinukodna dagiti makin-igid nga adigina ken ti berandana a kas met laeng kadagiti rukod dagitoy.25 Ket dayta ken ti berandana addaanda kadagiti tawa iti intero nga aglikmut, kas kadagitoy a tawa. Limapulo a kasiko ti kaatiddogna, ket ti kaakabana duapulo ket lima a kasiko.26 Ket adda pito a tukad a pagulian iti dayta,+ ket ti berandana adda iti sangoda. Ket addaan ladladawan ti kayo a palma, maysa iti daytoy a sikigan ken maysa iti dayta a sikigan kadagiti makin-igid nga adigina.27 Ket ti makin-uneg a paraangan addaan iti ruangan nga agpaabagatan. Ket nangrukod manipud iti ruangan agingga iti ruangan nga agpaabagatan iti sangagasut a kasiko.28 Ket nagin-inut nga impannak iti makin-uneg a paraangan babaen ti ruangan iti abagatan. Ket rinukodna ti ruangan iti abagatan a kas met laeng kadagiti rukod dagitoy.29 Ket dagiti pasetna a silsiled-ti-guardia ken dagiti makin-igid nga adigina ken ti berandana kapadpada dagiti rukod dagitoy. Ket dayta ken ti berandana addaanda kadagiti tawa iti aglikmut. Limapulo a kasiko ti kaatiddogna, ket ti kaakabana duapulo ket lima a kasiko.+30 Ket adda berberanda iti intero nga aglikmut; ti kaatiddogda duapulo ket lima a kasiko, ket ti kaakabada lima a kasiko.31 Ket ti berandana tumurongda iti makinruar a paraangan, ket dagiti ladawan ti kayo a palma addada kadagiti makin-igid nga adigina,+ ket ti pagulianna walo a tukad.+32 Ket nagin-inut nga impannak iti makin-uneg a paraangan a dumalan iti daya, ket rinukodna ti ruangan a kas met laeng iti rukod dagitoy.33 Ket dagiti pasetna a silsiled-ti-guardia ken dagiti makin-igid nga adigina ken ti berandana kapadpadada ti rukod dagitoy, ket dayta ken ti berandana addaanda kadagiti tawa iti intero nga aglikmut. Ti kaatiddogna limapulo a kasiko, ket ti kaakabana duapulo ket lima a kasiko.34 Ket ti berandana agturong iti makinruar a paraangan, ket ti ladladawan ti kayo a palma addada kadagiti makin-igid nga adigina iti daytoy a sikigan ken iti dayta a sikigan. Ket ti pagulianna walo a tukad.35 Ket impannak iti ruangan iti amianan,+ ket rinukodna, iti isu met laeng a rukod a kas kadagitoy,+36 dagiti pasetna a silsiled-ti-guardia, dagiti makin-igid nga adigina ken ti berandana. Ket addaan kadagiti tawa iti intero nga aglikmut. Ti kaatiddogna limapulo a kasiko, ket ti kaakabana duapulo ket lima a kasiko.37 Ket dagiti makin-igid nga adigina agturongda iti makinruar a paraangan, ket ti ladladawan ti kayo a palma addada kadagiti makin-igid nga adigina iti daytoy a sikigan ken iti dayta a sikigan.+ Ket ti pagulianna walo a tukad.38 Ket ti maysa a siled a panganan agraman ti pagserkanna adda iti sibay dagiti makin-igid nga adigi dagiti ruangan. Sadiay idi nga ugasanda ti sibubukel a daton a mapuoran.+39 Ket iti beranda ti ruangan adda dua a lamisaan iti daytoy a sikigan ken dua a lamisaan iti dayta a sikigan, a kadagita ti pangpartian iti sibubukel a daton a mapuoran+ ken iti daton gapu iti basol+ ken iti daton gapu iti babak.+40 Ket iti makinruar a sikigan, no ti maysa umuli nga agturong iti pagserkan ti ruangan iti amianan, adda dua a lamisaan. Ket iti sabali a sikigan a paset ti beranda ti ruangan adda dua a lamisaan.41 Adda uppat a lamisaan ditoy ken uppat a lamisaan sadiay iti sikigan ti ruangan—walo a lamisaan, a kadagita ti pagpartianda.42 Ket ti uppat a lamisaan maipaay iti sibubukel a daton a mapuoran naaramidda iti tinikapan a bato. Ti kaatiddogna maysa ket kagudua a kasiko, ket ti kaakabana maysa ket kagudua a kasiko, ket ti kangatona maysa a kasiko. Idulinda met kadakuada ti ramramit a pangpartida iti sibubukel a daton a mapuoran ken iti sakripisio.43 Ket dagiti parudipad a pangisaadan iti bambanag sangadakulapanda, a naikapetda a sititibker iti uneg, iti intero nga aglikmut; ket kadagiti lamisaan iparabawda ti lasag ti daton a sagut.+44 Ket iti ruar ti makin-uneg a ruangan adda dagiti siled a panganan dagiti kumakanta,+ iti makin-uneg a paraangan, nga adda iti sikigan ti ruangan iti amianan. Ket ti makinsango a sikiganda tumurong iti abagatan. Adda maysa iti sikigan ti ruangan iti daya. Ti sangona tumurong iti amianan.45 Ket isu nagsao kaniak: “Daytoy maysa, ti siled a panganan a ti sangona tumurong iti abagatan, agpaay iti papadi a mangas-asikaso iti pagrebbengan iti balay.+46 Ket ti siled a panganan a ti sangona tumurong iti amianan agpaay iti papadi a mangas-asikaso iti pagrebbengan iti altar.+ Isuda ti annak ni Sadok,+ isuda a, manipud iti annak ni Levi, umad-adani ken Jehova tapno agserbida kenkuana.”+47 Ket rinukodna ti makin-uneg a paraangan. Ti kaatiddogna sangagasut a kasiko, ket ti kaakabana sangagasut a kasiko, kuadrado. Ket ti altar adda iti sanguanan ti balay.48 Ket impannak iti beranda ti balay,+ ket rinukodna ti makin-igid nga adigi ti beranda, lima a kasiko iti daytoy a sikigan ken lima a kasiko iti dayta a sikigan. Ket ti kaakaba ti ruangan tallo a kasiko iti daytoy a sikigan ken tallo a kasiko iti dayta a sikigan.49 Ti kaatiddog ti beranda duapulo a kasiko, ket ti kaakabana sangapulo ket maysa a kasiko. Ket babaen kadagiti tukad ti iyuulida iti dayta. Ket adda ad-adigi kadagiti makin-igid a teddek, maysa ditoy ken maysa sadiay.+


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Isaias 59:1-21
59 Adtoy! Ti ima ni Jehova saan a nagbalin a nakaab-ababa tapno saan a makaisalakan,+ wenno ti lapayagna nagbalin a nakadagdagsen tapno saan a makangngeg.+2 Saan, no di ket dagiti mismo a biddutyo nagbalinda a bambanag a mangibunga iti pannakabingbingay iti nagbaetanyo iti Diosyo,+ ket ti bukodyo a basbasol nangibunga iti pannakailinged ti rupana manipud kadakayo tapno saan a makangngeg.+3 Ta dagiti bukodyo a dakulap narugitanda iti dara,+ ken dagiti ramayyo iti biddut. Dagiti bukodyo a bibig nagsaoda iti kinaulbod.+ Ti bukodyo a dila nangidaydayamudom iti bin-ig a kinakillo.+4 Awan ti umaw-awag buyogen ti kinalinteg,+ ket awan a pulos ti napan iti pangukoman buyogen ti kinamatalek. Adda idi panagtalek iti saan a kinapudno,+ ken panagsao iti kinaawan pateg.+ Adda idi panangyinaw iti riribuk, ken panangyanak iti makapasakit.+5 Dagiti itlog ti nagita nga uleg isu ti pinessaanda, ket inab-abelda ti saput laeng ti maysa a lawwalawwa.+ Ti asinoman a mangan kadagiti itlogda matay, ket ti itlog a nalusit mapessaan nga agbalin a maysa a karasaen.+6 Ti saputda laeng saanto nga agserbi kas maysa a kawes, saandanto met nga abbungotan ti bagbagida kadagiti aramidda.+ Dagiti aramidda makapasakit nga ar-aramid, ket ti aramid ti kinaranggas adda kadagiti dakulapda.+7 Ti bukodda a saksaka agtartaray nga agturong iti bin-ig a kinadakes,+ ket agdardarasda nga agibukbok iti awanan basol a dara.+ Dagiti panunotda makapasakit a pampanunot;+ ti pannakaagaw ken pannakarba adda kadagiti kangrunaan a kalsadada.+8 Ti dalan ti talna+ saanda nga inkankano, ket awan kinahustisia iti desdesda.+ Dagiti dalanda kinilloda maipaay iti bagbagida.+ Awan a pulos siasinoman a bumadbaddek kadakuada ti pudno a makaammonto iti talna.+9 Dayta ti makagapu a ti kinahustisia nagbalin nga adayo kadakami, ket ti kinalinteg saan a makakamakam kadakami. Mangin-inanamakami iti lawag, ngem, adtoy! kinasipnget; iti raniag, ngem iti agtultuloy a daguyemyem nagnagnakami.+10 Agar-arikapkami iti diding kas kadagiti bulsek a tattao, ket kas kadagidiay awanan iti matmata agar-arikapkami.+ Naitibkolkami iti matuon a kas iti kinasipnget ti rabii; iti tengnga dagidiay nalungpo kaslakami kadagiti natay a tattao.+11 Umas-asugkami, dakami amin, kas kadagiti oso; ket kas kadagiti kalapati agkukkukokkami a sileleddaang.+ Nangin-inanamakami iti kinahustisia,+ ngem awan; iti pannakaisalakan, ngem nagtalinaed nga adayo kadakami.+12 Ta dagiti iyaalsami immaduda iti sanguanam;+ ket no maipapan iti basbasolmi, tunggal maysa nangpaneknek a maibusor kadakami.+ Ta dagiti iyaalsami addada kadakami; ket no maipapan kadagiti biddutmi, pagaammomi unay ida.+13 Adda idi panagsalungasing ken panangilibak ken Jehova;+ ket adda idi panagsanud manipud iti Diosmi, panagsao iti panangirurumen ken iyaalsa,+ panangyinaw ken panangidayamudom iti sasao ti kinaulbod manipud iti mismo a puso.+14 Ket ti kinahustisia napilit nga agsanud,+ ket ti met laeng kinalinteg nagtultuloy a sitatakder iti adayo laeng.+ Ta ti kinapudno naitibkol uray iti publiko a plasa, ket ti nalinteg saanna a kabalinan ti sumrek.+15 Ket ti kinapudno mapukpukaw,+ ket ti asinoman a tumallikud iti kinadakes maag-agawan.+Ket nakita ni Jehova, ket dakes idi kadagiti matana nga awan ti kinahustisia.+16 Ket idi nakitana nga awan ti tao, nangrugi nga agmalmalanga ta awan idi ti bimmallaet.+ Ket ti takiagna nangisalakan maipaay kenkuana, ket ti bukodna a kinalinteg isu idi ti banag a nangsaranay kenkuana.+17 Idin inyaruatna ti kinalinteg kas maysa a nagsasaip a kabal,+ ken ti kabal ti ulo ti pannakaisalakan iti rabaw ti ulona.+ Kanayonanna pay, inkawesna dagiti kawes ti pammales kas pagan-anay+ ket binalkutna ti bagina iti regta a kasla lambon nga awan manggasna.+18 Maitunos kadagiti pannakilangen manggunggonanto iti mayanatup,+ pungtot kadagiti kalabanna, maiparbeng a panangtrato kadagiti kabusorna.+ Kadagiti isla mangsupapakto iti maiparbeng a panangtrato.+19 Ket manipud iti lelennekan ti init mangrugidanto nga agbuteng iti nagan ni Jehova,+ ken manipud iti leleggakan ti init iti dayagna,+ ta isu umayto a kas iti mangparigat a karayan, nga impugso ti mismo nga espiritu ni Jehova.+20 “Ket iti Sion+ sigurado nga umayto ti Manangsaka,+ ken kadagidiay adda ken Jacob a tumaltallikud iti panagsalungasing,”+ kuna ni Jehova.21 “Ket no maipapan kaniak, daytoy ti tulagko kadakuada,”+ kinuna ni Jehova.“Ti espirituk nga adda kenka+ ken ti sasaok nga inkabilko iti ngiwatmo+—saanto a maikkat iti ngiwatmo wenno iti ngiwat ti putotmo wenno iti ngiwat ti putot ti putotmo,” kinuna ni Jehova, “manipuden ita uray agingga iti tiempo a di nakedngan.”+


text:
Manipud iti Wikipedia, ti nawaya nga ensiklopedia
Maited ti pammalubos ti agkopia, agiwaras ken/wenno mangbaliw iti daytoy a dokumento babaen ti termino iti
, Bersion 1.2 wenno ti ania man a kinaudi a bersion babaen ti GNU Free Documentation License Free Software Foundation; nga awan dagiti Sabsabali a Paset, awan dagiti Sanguan nga Aklub a Teksto, ken dagiti Likudan nga Aklub a Teksto. Ti kopia ti lisensia ket nairaman iti paset a natituluan iti . Subject to GNU Free Documentation License disclaimers. http://www.gnu.org/copyleft/fdl.html GFDL GNU Free Documentation License true true
Kasisigud a listaan pang-ipan [ urnosen ]
The original description page was here. All following user names refer to en.wikipedia.
2005-08-02 22:14
The lorax (27989 bytes) {{GFDL}} Pronounciation of "[[Reykjavík]]" in [[Icelandic]]. 2005-08-02 22:12
The lorax (26271 bytes) {{GFDL}} Pronounciation of "[[Reykjavík]]" in [[Icelandic]]. 2005-08-02 21:50
The lorax (25929 bytes) {{GFDL}} Pronounciation of "[[Reykjavík]]" in [[Icelandic]]. Pakasaritaan ti papeles
Pinduten iti petsa/oras tapno makita ti papeles a kas naiparang iti dayta a panawen.
Petsa/Oras Bassit a ladawan Dagiti rukod Agar-aramat Komentario
agdama 00:06, 30 Agosto 2010 2.3 s (27 KB) Tetromino {{Information |Description={{en|Pronunciation of Reykjavík in Icelandic.}} |Source=Transferred from [http://en.wikipedia.org en.wikipedia]; transfer was stated to be made by User:Tetromino. |Date={{Date|2005|08|02}} (fi Panagusar iti papeles
Ti sumaganad a silsilpo ti panid iti daytoy a papeles:
Global a panagusar ti papeles
Dagiti sumaganad a wiki ket agus-usar iti daytoy a papeles:
Panagusar idiay af.wikipedia.org
Panagusar idiay ast.wikipedia.org
Panagusar idiay av.wikipedia.org
Panagusar idiay ca.wikipedia.org
Panagusar idiay ce.wikipedia.org
Panagusar idiay en.wikipedia.org
Panagusar idiay en.wiktionary.org
Panagusar idiay es.wikipedia.org
Panagusar idiay eu.wikipedia.org
Panagusar idiay gl.wikipedia.org
Panagusar idiay he.wikipedia.org
Panagusar idiay ja.wikipedia.org
Panagusar idiay myv.wikipedia.org
Panagusar idiay nds-nl.wikipedia.org
Panagusar idiay pa.wikipedia.org
Panagusar idiay pih.wikipedia.org
Panagusar idiay pt.wikipedia.org
Panagusar idiay ru.wikipedia.org
Panagusar idiay sco.wikipedia.org
Panagusar idiay th.wiktionary.org
Panagusar idiay www.wikidata.org
Panagusar idiay zh.wikipedia.org
Daytoy a papeles ket naglaon ti naipatinayon a pakaammo, a mabalin a nainayon manipud ti dihital a kamera wenno skanner a naaramat a pangpartuat wenno pang-digitize itoy.
No ti papeles ket saan a nabalbaliwan manipud iti kasisigud a kasasaad, adda dagiti sumagmamano a salaysay a mabalin a saan a napno a maipakita ti nabaliwan a papeles.


text:
Australia (kontinente)
Ti Australia ket isu ti kabassitan a kontinente iti lubong, a naglaon ti kangrunaan a daga ti Australia ken dagiti asideg nga is-isla a mairaman ti Tasmania, New Guinea, ti Is-isla ti Aru ken Is-isla ti Raja Ampat. Ti Australia ken dagitoy nga asideg nga is-isla, ket paset amin ti agpadpada a heolohikal a bagbagi ti dagdaga, ket naisina babaen dagiti baybay a nagyanan ti kontinental a samang — ti Baybay Arafura ken ti Nailet a Baybay a Torres a nagbaetan ti Australia ken New Guinea, ken Nailet a Baybay a Bass a nagbaetan ti kangrunaan a daga ti Australia ken Tasmania.
Idi kaadalem ti baybay ket ababaw idi panawen ti Panawen ti yelo a Pleistoseno, a mairaman ti kinaudia a kaaduan a glasier idi 18,000 BC, dagiti dagdag ket nagpormada iti maymaysa, ken agnanayon a bagbagi ti dagdaga. Iti lasud ti napalabas a sangagasut a tawtawen, dagiti panagadalem ti agpang ti baybay ket nalayusan na dagiti ababa a dagdaga ken naisina ti koninente iti tatta a nga aldaw a nababa a natikag aginggana ti natikag bassit a kangrunaan a daga ken ti kabanbantayan nga is-isla iti New Guinea ken Tasmania.
Iti heolohia, ti kontinente maigay-at iti igid ti kontinent a samang, nga tatta dagiti naisina a daddaga ket maipanunutan pay laeng a kontinente.[1] Gapu ti panakaiwarwars ti mulmula ken ayayup a naiballasiw ti maymasa a Pleistoseno a bagbagi ti dagdaga dagiti naisina a dagdaga ket addaan da ti maikabagian a biota.
Ti New Zealand ket saan nga adda iti daytoy a kontinental a samang ngarud ket daytoy ket saan a paset iti kontinente iti Australia ngem daytoy ket paset iti limned a kontinente ti Zealandia. Ti Zealandia ken Australia ket paset dagitoy iti nalawlawa a rehion a naamammoan a kas iti Oceania wenno Australasia. Ti Australia ket sagpaminsan pay a maammuan iti teknikal a panaglaon babaen kadagiti nagan a Sahul, Australinea ken Meganesia.
Dagiti nagibasaran[urnosen | urnosen ti taudan]
- ^ Johnson, David Peter (2004). Ti Heolohia iti Australia. Port Melbourne, Victoria: Pagmalditan ti Unibersidad ti Cambridge. pp. panid 12.


text:
Kapitulo ken Bersikulo iti Biblia—Asino ti Nangikabil?
IPAPANMO a maysaka a Kristiano idi umuna a siglo. Kaaw-awat laeng ti kongregasionyo ti maysa a surat ni apostol Pablo. Bayat a maibasbasa, nadlawmo a masansan a nangdakamat ni Pablo kadagiti sasao a naggapu iti “nasantuan a sursurat,” a maaw-awagan itan iti Hebreo a Kasuratan, wenno Daan a Tulag. (2 Timoteo 3:15) ‘Kayatko a makitak a mismo ti nangalaanna kadagiti ibagbagana,’ nakunam iti bagim. Ngem narigat dayta. Apay?
AWAN DAGITI KAPITULO KEN BERSIKULO
Panunotem no ania ti itsura dagiti kopia ti “nasantuan a sursurat” idi panawen ni Pablo. Naipakita ti maysa ditoy—maysa a paset ti libro nga Isaias a karaman kadagiti kopia ti Dead Sea Scroll. Ania ti makitkitam? Puro sasao! Awan puntuasionna a kas iti tulnek, comma, ken dadduma pay. Ken awan makitam a numero dagiti kapitulo ken bersikulo a kas iti us-usarentayo ita.
Saan a biningbingay dagiti mannurat iti Biblia ti mensahe nga insuratda babaen kadagiti kapitulo ken bersikulo. Insuratda laeng ti amin nga impaisurat ti Dios kadakuada tapno maammuan dagiti tattao ti intero a mensahe, saan la a ti bassit a paset dayta. Saan kadi a kasta ti kayatmo no makaawatka iti napateg a surat ti maysa nga ipatpategmo? Basaem ti intero a surat, saan la a ti dadduma a pasetna.
Ngem narigat no awan dagiti kapitulo ken bersikulo. Ti laeng mabalin nga ibaga ni Pablo no mangkopia iti paset ti nasantuan a sursurat ket, “kas adda a naisurat” wenno “kas nasaksakbay a kinuna ni Isaias.” (Roma 3:10; 9:29) Ken sigurado a narigat a biroken dagita no dimo kabesado ti amin a “nasantuan a sursurat.”
Maysa pay, dagidiay a “nasantuan a sursurat” ket saan la a maysa a simple a mensahe ti Dios. Idi agpatinggan ti umuna a siglo, nagbalin dagitan nga 66 nga agduduma a libro! Isu a maragragsakan ita dagiti agbasbasa iti Biblia ta addan dagiti naikabil a kapitulo ken bersikulo a makatulong tapno mabirokanda dagiti impormasion a sapsapulenda, a kas kadagiti paset ti nasantuan a sursurat nga inusar ni Pablo kadagiti suratna.
Mabalin a maisaludsodmo, ‘Asino ngarud ti nangikabil kadagiti kapitulo ken bersikulo iti Biblia?’
ASINO TI NANGIKABIL KADAGITI KAPITULO?
Ti taga-England a padi a ni Stephen Langton, a nagbalin idi agangay nga Arsobispo ti Canterbury, ti pagaammo a nangbingbingay iti Biblia babaen kadagiti kapitulo. Inaramidna dayta idi agisursuro idiay University of Paris idiay France idi rugrugi ti 1200’s.
Sakbay ti panawen ni Langton, pinadas dagiti eskolar ti Biblia ti nadumaduma a pamay-an a panangbingbingay iti Biblia iti babassit a paset wenno kapitulo, a mabalin a ti kangrunaan a rason ket tapno nalaka ti agbirok iti kasapulanda nga impormasion. Panunotem no kasano kalaka ti agbirok iti maysa a paset ti Biblia no maysa a kapitulo laeng ti pangbirokanda imbes a ti intero a libro, a kas iti libro nga Isaias nga addaan iti 66 a kapitulo.
Ngem adda latta nagbalin a problema. Saan nga agpapada ti pamay-an dagiti eskolar a nangbingbingay iti Biblia. Kas pagarigan, adda nangbingay iti Ebanghelio ni Marcos iti dandani 50 a kapitulo, saan a kas iti 16 a kapitulo nga adda kadatayo ita. Idi panawen ni Langton, adda dagiti estudiante idiay Paris a naggapu iti sabali a nasion a nangitugot iti Biblia manipud iti dimmakkelanda a lugar. Ngem no adda tukoyen dagiti mannursuro ken estudiante a paset ti Biblia, dida agsusurot no sadino iti Bibliada ti pakasarakan kadagita. Apay? Saan ngamin nga agpapada dagiti kapitulo kadagiti Bibliada.
Isu a nangaramid ni Langton iti baro a pannakabingbingay ti Biblia. “Nagustuan dagiti agbasbasa ken parakopia” ti pamay-anna, kuna ti The Book—A History of the Bible, ket “alisto a nagsaknap dayta iti intero a Europe.” Isuna ti nangikabil kadagiti kapitulo a masarakan iti kaaduan a Biblia ita.
ASINO TI NANGIKABIL KADAGITI BERSIKULO?
Agarup 300 a tawen kalpasanna, iti katengngaan ti 1500’s, pinalaka pay ti sikat a French nga agim-imprenta ken eskolar a ni Robert Estienne ti panagbirok iti paset ti Biblia. Kayatna nga aginteres dagiti tattao nga agadal iti Biblia. Nabigbigna a nagpateg no agpapada ti pannakabingbingay ti Biblia iti kapitulo ken bersikulo.
Saan a ni Estienne ti naggapuan ti ideya a panangbingay iti Biblia kadagiti bersikulo. Inaramiden dayta ti dadduma. Kas pagarigan, ginasut a tawen sakbay dayta, dagiti Judio a parakopia biningayda ti intero a Hebreo a Biblia kadagiti bersikulo, ngem saan a kadagiti kapitulo. Ania ti resultana? Saan nga agpapada ti pannakabingbingayna a kas met laeng iti napasamak iti pannakaikabil dagiti kapitulo.
Nangaramid ni Estienne iti baro a pannakabingbingay iti bersikulo ti Kristiano a Griego a Kasuratan, wenno ti maaw-awagan a Baro a Tulag, sa intiponna ti dati nga adda iti Hebreo a Biblia. Idi 1553, impablaakna ti umuna a kompleto a Biblia (iti French) nga addaan kadagiti kapitulo ken bersikulo a dandani eksakto a kapada ti kaaduan a Biblia ita. Adda dagiti mangibagbaga a gapu kadagita a bersikulo, napagsisina ti linaon ti Biblia ken agparang dagitan a kasla agsasaruno a napagsisina nga ideya. Ngem alisto a tinulad dagiti agim-imprenta iti Biblia ti pamay-an ni Estienne.
TULONG KADAGITI AGAD-ADAL ITI BIBLIA
Kasla simple laeng nga ideya dayta—ti panangikabil kadagiti kapitulo ken bersikulo. Gapu kadagita, tunggal bersikulo ti Biblia ket adda naidumduma nga “adresna”—a kasla zip code ti maysa a lugar. Wen, saan nga indalan ti Dios ti pannakaikabil dagiti kapitulo ken bersikulo, ken kasla saan a maibagay ti nakabingayan dagiti teksto ti Biblia no dadduma. Ngem makatulong dagita tapno nalakatayo a mabirokan dagiti teksto, ken maipakita wenno maibagatayo iti dadduma dagiti bersikulo a magusgustuantayo—no kasano nga ug-ugedantayo met dagiti sasao a kayattayo a laglagipen iti maysa a dokumento wenno libro.
Nupay makatulong ti pannakabingbingay ti Biblia babaen iti kapitulo ken bersikulo, kanayon a laglagipentayo a napateg a maawatantayo ti intero a mensahe nga inted ti Dios. Nasayaat nga iyugalim a basaen ti intero a salaysay imbes a ti laeng dadduma a bersikulo. Matulongannaka dayta tapno mas makabesadom ti ‘nasantuan a sursurat, a mamagsirib kenka maipaay iti pannakaisalakan.’—2 Timoteo 3:15.


text:
Esperanza, Sultan Kudarat
Ti Esperanza ket maysa a primera klase nga ili iti probinsia ti Sultan Kudarat iti Filipinas.
Dagiti baranggay[urnosen | urnosen ti taudan]
Ti Esperanza ket nabingbingay a politikal iti 19 a barbaranggay.[2]
- Ala
- Daladap
- Dukay
- Guiamalia
- Ilian
- Kangkong
- Laguinding
- Magsaysay
- Margues
- New Panay
- Numo
- Paitan
- Pamantingan
- Poblacion
- Sagasa
- Salabaca
- Saliao
- Salumping
- Villamor
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Sultan Kudarat". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Sultan Kudarat". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Wikipedia:Napili nga artikulo ita nga aldaw/Hunio 23
Ti Angkor Wat ket Hindu, intono kuan ket templo ti Budista a patakder ken ti kadakkelan a relihioso a monumento iti lubong . Ti templo ket binagon babaen ni Ari Suryavarman II idi kasapaan ti maika-12 a siglo idiay Yasodharapura, iti agdama nga aldaw nga Angkor, ti kapitolio ti Imperio ti Khmer, a kas ti estado a templona ken mausoleo. Iti pannakisina ti tradison a Shibismo kadagiti dati nga ari, ti Angkor Wat ket imbes ket idi a naidaton kenni Bisnu. Kas ti kasayaatan a napreserba a templo iti daytoy a lugar, daytoy laeng ti nabatbati a naisangayan a sentro ti relihion manipud iti pannakapundarna – immuna idi a Hindu, intono kuan ket Budista. Ti templo ket adda iti kangatuan iti kasayaatan a klasiko nga estilo ti Khmer nga arkitektura. Daytoy ket nagbalinen a simbolo ti Cambodia, a nagparparang iti bukodna a nailian a wagayway, ken isu daytoy ti kangrunaan a papanan dagiti agbisbista.
Ti Angkor Wat ket mangilaok ti dua a plano ti templo nga arkitektura ti Khmer: ti templo a bantay ken ti kinaudi a naigaleria a templo, a naibatay iti nasapa a Dravidiana nga arkitektura, nga adda kadagiti nangruna a langa a kas ti Jagati. Daytoy ket nadibuho a mangirepresenta ti Bantay Meru, ti balay dagiti deva iti Hindu a mitolohia.


text:
Napateg a Surat iti E-lokano Mail
05-22-2009
ADU dagiti surat a maaw-awat iti E-lokano Mail ket maysa kadagitoy a surat ti saan a palabsen gapu iti kinapateg ti nagunegna. Surat a naggapu iti maysa a mannurat a saanmi a dakamatenen ti kinasiasinona. Daytoy a surat ket maipanggep iti Resulta ti Salip iti Daniw ti 7th RFAAFIL [2008-2009]. Adtoy ti kompleto a nagalonna, awan surok ken kurangna:
Dear Reynald:
Naimbag nga aldawmo! Tarabayennaka latta koma ni Apo Dios, kasta met ti pamiliam. Agtalinaed latta koma a nabaked a munmon ti inrugim a pasalip. Daytoyto ti agbalin a batonlagipmo ken ti pamiliam iti masakbayan.
Nabasak daydiay daniw a nangabak iti Umuna a Gunggona iti napalabas a pasalipmo iti daniw (2008-2009), ti "Baribari Kontra Bisin, Tig-ab Kontra Gawat: Dallang Iti Nakaparsuaan Ti Bagas".
Saankon nga ibaga a napintas. Nakednganen dagiti hurado a daytoy ti kapintasan nga apit iti RFAAFIL Salip iti Daniw 2008-2009.
Nupay kasta, adda laeng dillawek iti pannakaipatungpal ti pagannurotan ti pasalip.
Iti paglintegan ti pasalip, mabasa dagitoy:
2. Agatiddog ti daniw iti di ab-ababa ngem 20 a linia ken nakakompiuter wenno naimakinilia iti maysa a panid ti bond paper....
6. Saan a mabalbaliwan ti pangngeddeng dagiri hurado. Maibabawi ketdi ti premio ti mangabakno matakuatan kalpasanna a linabsingna ti Pagannurotan Bilang 2.
Agmamata a linabsing ti daniw ti Pagannurotan 2 ta saanna a tinungpal daytoy. Uray ania ti aramidem, saanmo a maiserrek nga imakinilia iti maymaysa a bond paper ti kaatiddog ti "Baribari..." Ditoy pay laeng, nadiskualipika koman ti daniw.
Ngem pinangabak daytoy dagiti hurado. Awanen ti maaramidan iti dayta ta pinal la ngarud ti desisionda. Ngem gapu met laeng iti daytoy, uray isuda met, naglabsingda met ta saanna a tinungpal ti pagannurotan. Malaksid no adda bendisionmo a kas sponsor tapno maaddaanda iti karbengan a mangbalbaliw kadagiti pagannurotan ti pasalip. No kastoy man ti napasamak, makunak a saan a nasayaat a debelopment dayta para iti pasalipmo.
Insuratko daytoy iti nagan dagiti dadduma pay a nakisalip a nangtungpal kadagiti pagannurotan. Kas itay kunada iti Ingles, to do justice to them. Iti ania man a pasalip, ti panangtungpal kadagiti pagannurotan ti pasalip ti umuna a pagsasalipan.Madiskualipika dagiti dina ammo ti agtungpal kadagiti nayetnag a paglintegan.
Naimbag nga aldawmo.
Nagan ti Mannurat
Iti


text:
Gabriel García Márquez
Ni Gabriel José García Márquez (Marso 6 1927 - Abril 17 2014) ket maysa idi a Colombiano a mannurat a nalatak kas nobelista ken agiwarwarnak ken aktibista iti politika. Naipasngay isuna iti ili ti Aracataca, Colombia ngem nangruna a nagnaed iti Mehiko ken Europa.
Nagtrabaho ni García Márquez a kas reporter iti pagiwarnak nga El Espectador idiay Bogotá, Colombia, ken kas ganganaet nga agiwarwarnak idiay Roma, Paris, Barcelona, Caracas, ken Siudad ti New York.
Ti Relato de un náufrago (Ilokano: Estoria ti Napukaw a Marinero) iti umunana nga limmatak nga estoria. Naipablaak nga serial iti maysa nga pagiwarnak idi 1955 santo inmaldit a nobela idi 1970. Ti Cien años de soledad (Ilokano: Sangagasut a Tawen ti Kinaagmaymaysa; Ingles: One Hundred Years of Solitude) ti kalatakan a nobelana a mabigbig gapu iti panagaramatna iti estilo nga enkanto a realismo iti panagsurat iti piksion.
Napadayawan iti Premio Nobel iti Literatura idi 1982.
Dagiti obrana[urnosen | urnosen ti taudan]
- Matmata ti Aso nga Azul (Ojos de perro azul) (1947)
- Bagyo ti Bulong (La hojarasca) (1955)
- Awan Agsursurat ken ni Coronel (El coronel no tiene quien le escriba) (1961)
- Pumpon ni Dakkel a Mama (Los funerales de la Mamá Grande) (1962)
- Ti Dakes nga Oras (La mala hora) (1962)
- Sangagasut a Tawtawen ti Kinamaymaysa (Cien años de soledad) (1967)
- Estoria ti Napukaw a Marinero (Relato de un náufrago) (1970)
- Ti Otonio ti Puonan nga Ama (El otoño del patriarca) (1975)
- Ti naliday nga estoria ni Eréndira ken ni Lelangna nga Awanan Asi (La increíble y triste historia de la cándida Eréndira y de su abuela desalmada) (1978)
- Pakasaritaan ti Naipadto nga Ipapatay (Crónica de una muerte anunciada) (1981)
- Ayat iti Tiempo ti Bayongobong (El amor en los tiempos del cólera) (1985)
- Ni Heneral iti Laberintona (El general en su laberinto) (1989)
- Perperegrino (Doce cuentos peregrinos) (1992)
- Iti Ayat ken dadduma pay a Demonio (Del amor y otros demonios) (1994)
- Damdamag iti Maysa a Naitaray (Noticia de un secuestro) (1996)
- Agbiag tapno Makaibaga (Vivir para contarla) (2002)
- Laglagipko kadagiti Naliday a Puta (Memoria de mis putas tristes) (2004)